title: 2009 m. rugsėjo 16 d. Europos Parlamento ir Tarybos direktyva 2009/105/EB dėl paprastų slėginių indų (Tekstas svarbus EEE)

text:
8.10.2009

               LT

               Europos Sąjungos oficialusis leidinys

               L 264/12

      EUROPOS PARLAMENTO IR TARYBOS DIREKTYVA 2009/105/EB
   2009 m. rugsėjo 16 d.
   dėl paprastų slėginių indų
   (kodifikuota redakcija)
   (Tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 95 straipsnį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               1987 m. birželio 25 d. Tarybos direktyva 87/404/EEB dėl valstybių narių įstatymų, susijusių su paprastais slėginiais indais, suderinimo (3) buvo keletą kartų iš esmės keičiama (4). Siekiant aiškumo ir racionalumo minėta direktyva turėtų būti kodifikuota.

               (2)

               Valstybės narės savo teritorijoje užtikrina žmonių, naminių gyvūnų ir nuosavybės saugą nuo pavojų, kurie gali kilti dėl paprastų slėginių indų nesandarumo ar sprogimo.

               (3)

               Visose valstybėse narėse privalomos nuostatos pirmiausia nustato saugos lygį, kurį turi atitikti paprasti slėginiai indai, nurodydamos jų projekto ir veikimo savybes, įrengimo ir naudojimo sąlygas bei tikrinimo tvarką prieš pateikiant ir pateikus juos rinkai. Šios privalomos nuostatos nebūtinai reiškia, jog valstybėse narėse yra nevienodas saugos lygis, bet dėl savo skirtumų šios nuostatos kliudo prekybai Bendrijoje.

               (4)

               Šioje direktyvoje turėtų būti pateikti tik privalomi ir esminiai reikalavimai. Norint lengviau nustatyti, ar yra laikomasi esminių reikalavimų, yra būtina Bendrijos lygmeniu suderinti standartus, ypač tuos, kurie susiję su paprastų slėginių indų projektavimu, veikimu ir įrengimu, kad juos atitinkantys gaminiai galėtų būti laikomi atitinkančiais saugos reikalavimus. Šiuos Bendrijos lygmeniu suderintus standartus rengia privačios įstaigos ir jie turėtų likti neprivalomi. Dėl to Europos standartizacijos komitetas (CEN), Europos elektrotechnikos standartizacijos komitetas (Cenelec) ir Europos telekomunikacijų standartizacijos institutas (ETSI) yra laikomi kompetentingomis įstaigomis, priimančiomis darniuosius standartus laikantis Komisijos, Europos laisvosios prekybos asociacijos (ELPA) ir jų pačių 2003 m. kovo 28 d. pasirašytų bendrųjų bendradarbiavimo rekomendacijų (5).

               (5)

               Taryba jau priėmė kelias direktyvas, skirtas pašalinti technines prekybos kliūtis, vadovaujantis principais, nustatytais jos 1985 m. gegužės 7 d. rezoliucijoje dėl naujo požiūrio į techninį suderinimą ir standartus (6); kiekviena iš šių direktyvų numato CE ženklo naudojimą. Savo 1989 m. birželio 15 d. komunikate dėl visuotinio požiūrio į sertifikavimą ir bandymą (7) Komisija pasiūlė parengti atitikties ženklinimo vienodos grafikos CE ženklu bendrąsias naudojimosi taisykles. Savo 1989 m. gruodžio 21 d. Rezoliucijoje dėl visuotinio požiūrio į atitikties įvertinimą (8) Taryba nustatė, kad reikėtų vadovautis šia nuoseklia CE ženklo naudojimo politika. Du pagrindiniai naujojo požiūrio politikos elementai, kurių reikėtų laikytis, yra esminiai reikalavimai ir atitikties įvertinimo procedūros.

               (6)

               Norint veiksmingai apsaugoti vartotojus ir trečiąsias šalis, būtina tikrinti atitinkamų techninių reikalavimų atitiktį. Esama tikrinimo tvarka įvairiose valstybėse narėse skiriasi. Norint išvengti pakartotinių patikrinimų, kurie iš tikrųjų kliudo laisvam indų judėjimui, reikia imtis priemonių, kad valstybės narės tarpusavyje pripažintų šią tikrinimo tvarką. Stengiantis palengvinti tikrinimo tvarkos pripažinimą tarpusavyje, reikėtų priimti suderintą Bendrijos tvarką ir kriterijus, pagal kuriuos būtų paskiriamos už bandymus, priežiūrą ir tikrinimą atsakingos įstaigos.

               (7)

               CE ženklas ant paprasto slėginio indo turėtų parodyti, jog jis atitinka šios direktyvos nuostatas, todėl importuojant indus ir atiduodant juos naudoti nereikėtų kartoti jau atliktų patikrinimų. Paprasti slėginiai indai vis dėlto gali kelti pavojų saugai. Reikėtų nustatyti tvarką šiam pavojui sumažinti.

               (8)

               Ši direktyva neturėtų pažeisti valstybių narių įsipareigojimų, susijusių su direktyvų perkėlimo į nacionalinę teisę ir taikymo pradžios terminais, numatytais IV priedo B dalyje,

         PRIĖMĖ ŠIĄ DIREKTYVĄ:
   I   SKYRIUS

      TAIKYMO SRITIS, APIBRĖŽTYS, PATEIKIMAS RINKAI IR LAISVAS JUDĖJIMAS

   1 straipsnis
   1.   Ši direktyva taikoma serijiniu būdu gaminamiems paprastiems slėginiams indams.
   2.   Ši direktyva netaikoma:

               a)

               branduoliniams tikslams skirtiems indams, dėl kurių gedimo gali pasklisti radioaktyvios medžiagos;

               b)

               indams, skirtiems laivų ir lėktuvų jėgos agregatams;

               c)

               ugnies gesintuvams.

         3.   Šioje direktyvoje taikomos šios apibrėžtys:

               a)

               „paprastas slėginis indas“ arba „indas“ – bet koks suvirintas indas, kurio vidinis manometrinis slėgis yra didesnis nei 0,5 baro, skirtas laikyti orui ar azotui, bet ne kaitinti.
               Indo atsparumą slėgiui užtikrinančios dalys ir jungtys yra pagamintos iš nelegiruoto kokybiško plieno arba iš nelegiruoto aliuminio, arba iš naujų grūdintų aliuminio lydinių.
               Tokį indą sudaro:

                           i)

                           apvalaus skerspjūvio cilindras, uždengtas apvaliais išgaubtais arba plokščiais dugnais. Šie dugnai turi bendrą su cilindru sukimosi ašį;

                           ii)

                           arba du išgaubti dugnai, turintys tą pačią sukimosi ašį.

                     Indo didžiausias darbinis slėgis neviršija 30 barų, o slėgio ir indo talpos sandauga (PS × V) neviršija 10 000 bar·l.
               Žemiausia darbo temperatūra ne žemesnė kaip – 50 °C, o aukščiausia – ne aukštesnė kaip 300 °C plieno ir 100 °C aliuminio arba aliuminio lydinio indams;

               b)

               darnusis standartas – techninė gaminių charakteristika (Europos standartas arba suderintas dokumentas), priimta Europos standartizacijos komiteto (CEN), Europos elektrotechnikos standartizacijos komiteto (Cenelec) ar Europos telekomunikacijų standartizacijos instituto (ETSI) arba jų trijų Komisijos pavedimu, kaip numato 1998 m. birželio 22 d. Europos Parlamento ir Tarybos direktyvos 98/34/EB, nustatančios informacijos apie techninius standartus, reglamentus ir informacinės visuomenės paslaugų taisykles teikimo tvarką (9), nuostatos bei 2003 m. kovo 28 d. Komisijos, Europos laisvosios prekybos asociacijos (ELPA) ir šių trijų įstaigų pasirašytos bendrosios bendradarbiavimo rekomendacijos.

         2 straipsnis
   1.   Valstybės narės imasi visų reikiamų priemonių užtikrinti, kad indai būtų pateikiami rinkai ir atiduodami naudoti tik tuo atveju, jei jie yra saugūs žmonėms, naminiams gyvūnams ar nuosavybei, yra tinkamai įrengti, prižiūrimi bei naudojami pagal paskirtį.
   2.   Šios direktyvos nuostatos nekliudo valstybėms narėms, laikantis Sutarties nuostatų, nustatyti reikalavimus, kuriuos jos laiko reikalingais darbuotojų saugai užtikrinti naudojant indus su sąlyga, kad indai nebus keičiami šioje direktyvoje nenumatytais būdais.
   3 straipsnis
   1.   Indai, kurių slėgio ir talpos sandauga PS × V viršija 50 bar·l, turi atitikti esminius I priede pateiktus saugos reikalavimus.
   2.   Indai, kurių slėgio ir talpos sandauga PS x V yra ne didesnė kaip arba lygi 50 bar·l, turi būti gaminami vienoje iš valstybių narių pagal geros inžinerinės praktikos reikalavimus, o ant jų turi būti visi II priedo 1 punkte išvardyti žymenys, išskyrus 16 straipsnyje nurodytą CE ženklą.
   4 straipsnis
   Valstybės narės netrukdo savo teritorijoje pateikti rinkai ir atiduoti naudoti indus, atitinkančius šios direktyvos reikalavimus.
   5 straipsnis
   1.   Valstybės narės laiko, kad indai, paženklinti CE ženklu, atitinka visas šios direktyvos nuostatas.
   Jeigu indai atitinka nacionalinius standartus, į kuriuos yra perkelti darnieji standartai, kurių nuorodų numeriai yra paskelbti Europos Sąjungos oficialiajame leidinyje, daroma prielaida, kad jie atitinka I priede nurodytus esminius saugos reikalavimus.
   Valstybės narės paskelbia tokių nacionalinių standartų nuorodų numerius.
   2.   Valstybės narės laiko, jog nesant 1 dalies antroje pastraipoje numatytų standartų arba gamintojui tik iš dalies taikant arba netaikant šių standartų, indai atitinka I priede išvardytus esminius saugos reikalavimus, jei, gavus EB tipo tyrimo sertifikatą, šie indai pažymimi CE ženklu, patvirtinančiu, kad jie atitinka patvirtintą modelį.
   3.   Tuomet, kai indams dėl kitų aspektų yra taikomos kitos direktyvos, kurios taip pat numato ženklinimą CE ženklu, pastarasis rodo, kad laikoma, jog šie indai atitinka ir tų kitų direktyvų nuostatas.
   Tačiau, jei viena ar daugiau tokių direktyvų leidžia gamintojui pereinamuoju laikotarpiu pasirinkti, kokias priemones taikyti, CE ženklas rodo atitiktį tik toms direktyvoms, kurias taiko gamintojas. Šiuo atveju direktyvoje numatytuose dokumentuose, pranešimuose ar instrukcijose, pridedamuose prie tokių indų, nurodomi taikomų direktyvų numeriai, paskelbti Europos Sąjungos oficialiajame leidinyje.
   6 straipsnis
   Jeigu valstybė narė ar Komisija mano, kad 5 straipsnio 1 dalyje nurodyti darnieji standartai nevisiškai atitinka I priede išvardytus esminius saugos reikalavimus, Komisija ar atitinkama valstybė narė pateikia klausimą svarstyti Direktyvos 98/34/EB 5 straipsniu įkurtam Nuolatiniam komitetui, toliau vadinamam „komitetu“, ir nurodo sprendimo priežastis.
   Komitetas nedelsdamas pareiškia savo nuomonę.
   Atsižvelgdama į komiteto nuomonę, Komisija valstybėms narėms praneša, ar tuos standartus reikia išbraukti iš sąrašų, paskelbtų 5 straipsnio 1 dalyje nurodytuose leidiniuose.
   7 straipsnis
   1.   Jeigu valstybė narė nustato, jog CE ženklą turintys ir pagal paskirtį naudojami indai gali kelti pavojų žmonėms, naminiams gyvūnams ar nuosavybei, ji imasi visų reikiamų priemonių, kad pašalintų šiuos gaminius iš rinkos arba uždraustų ar apribotų jų pateikimą rinkai.
   Suinteresuotoji valstybė narė nedelsdama informuoja Komisiją apie visas tokias priemones ir nurodo sprendimo priežastis, ypač ar neatitikimas kyla dėl to, kad:

               a)

               nesilaikoma I priede nurodytų esminių saugos reikalavimų, ir indas neatitinka darniųjų standartų, nurodytų 5 straipsnio 1 dalyje;

               b)

               neteisingai taikomi darnieji standartai, nurodyti 5 straipsnio 1 dalyje;

               c)

               darnieji standartai, nurodyti 5 straipsnio 1 dalyje, turi trūkumų.

         2.   Komisija kuo skubiau pradeda konsultacijas su suinteresuotomis šalimis. Jeigu po tokių konsultacijų ji nustato, kad bet kuri 1 dalyje nurodyta priemonė yra pagrįsta, ji nedelsdama apie tai informuoja valstybę narę, kuri ėmėsi veiksmų, ir kitas valstybes nares.
   Jeigu 1 dalyje nurodytas sprendimas grindžiamas standartų trūkumais, pasikonsultavusi su suinteresuotomis šalimis, Komisija per du mėnesius pateikia klausimą svarstyti komitetui, jei valstybė narė, kuri ėmėsi priemonių, ketina toliau jas taikyti, ir įgyvendina 6 straipsnyje nurodytą procedūrą
   3.   Jeigu reikalavimų neatitinkantis indas turi CE ženklą, atsakinga valstybė narė imasi atitinkamų veiksmų prieš šį CE ženklą suteikusią instituciją ir apie tai praneša Komisijai bei kitoms valstybėms narėms.
   4.   Komisija užtikrina, kad valstybės narės būtų nuolat informuojamos apie pažangą, padarytą laikantis 1, 2 ir 3 dalyse nurodytos tvarkos, ir pasiektus rezultatus.
   II   SKYRIUS

      SERTIFIKAVIMAS

      1   SKIRSNIS

         Sertifikavimo tvarka

   8 straipsnis
   1.   Prieš pradėdamas gaminti slėginius indus, kurių PS x V sandauga viršija 50 bar·l ir kurie atitinka 5 straipsnio 1 dalyje nurodytus darniuosius standartus, gamintojas arba jo įgaliotasis atstovas, įsisteigęs Bendrijoje, nusprendžia:

               a)

               informuoti 9 straipsnyje nurodytą patvirtintąją kontrolės įstaigą, kuri, patikrinusi II priedo 3 punkte išdėstytą indo projektą ir gamybos proceso aprašymą, parengia gamybos proceso atitikties sertifikatą; arba

               b)

               pateikia indo prototipą 10 straipsnyje nurodytam EB tipo tyrimui atlikti;

         2.   Prieš pradėdamas gaminti slėginius indus, kurių PS x V sandauga viršija 50 bar·l ir kurie neatitinka arba tik iš dalies atitinka 5 straipsnio 1 dalyje nurodytus darniuosius standartus, gamintojas arba jo įgaliotasis atstovas, įsisteigęs Bendrijoje, turi pateikti indo prototipą 10 straipsnyje nurodytam EB tipo tyrimui.
   3.   Prieš pateikiant rinkai indus, pagamintus pagal 5 straipsnio 1 dalyje nurodytus darniuosius standartus arba pagal patvirtintą prototipą, turi būti:

               a)

               atlikta 11 straipsnyje nurodyta EB patikra, jeigu indų PS x V sandauga viršija 3 000 bar·l;

               b)

               jeigu indų PS x V sandauga neviršija 3 000 bar·l, bet viršija 50 bar·l, gamintojo pageidavimu:

                           i)

                           pateikiama 12 straipsnyje numatyta EB atitikties deklaracija,

                           ii)

                           arba atliekama 11 straipsnyje numatyta EB patikra.

         4.   Dokumentai ir korespondencija, susiję su 1, 2 ir 3 dalyse išvardytomis sertifikavimo procedūromis, parengiami valstybės narės, kurioje yra įsteigta patvirtintoji kontrolės įstaiga, oficialia kalba arba šiai įstaigai priimtina kalba.
   9 straipsnis
   1.   Valstybės narės praneša Komisijai ir kitoms valstybėms narėms apie patvirtintas kontrolės įstaigas, kurias jos įgaliojo vykdyti 8 straipsnio 1, 2 ir 3 dalyse apibrėžtas procedūras, kartu nurodydamos joms pavestus uždavinius, bei Komisijos prieš tai joms paskirtus skiriamuosius numerius.
   Komisija paskelbia Europos Sąjungos oficialiajame leidinyje šių notifikuotųjų įstaigų sąrašą, kartu nurodydama jų skiriamuosius numerius bei uždavinius, apie kuriuos buvo pranešta. Komisija užtikrina pastovų šio sąrašo atnaujinimą.
   2.   Valstybės narės, patvirtindamos įstaigas, nurodytas 1 dalyje, laikosi III priede pateikiamų minimalių kriterijų.
   3.   Valstybė narė, kuri patvirtino kontrolės įstaigą, turi šį patvirtinimą atšaukti, jeigu ji nustato, kad įstaiga nebeatitinka III priede išvardytų minimalių kriterijų.
   Apie tai ji nedelsdama informuoja Komisiją ir kitas valstybes nares.

      2   SKIRSNIS

         EB tipo tyrimas

   10 straipsnis
   1.   EB tipo tyrimas – tai procedūra, kurios metu patvirtintoji kontrolės įstaiga nustato ir patvirtina, jog indo prototipas atitinka jam taikomas šios direktyvos nuostatas.
   2.   Norėdamas ištirti, ar indas atitinka prototipą arba indų šeimą atitinkantį prototipą, vienai patvirtintai kontrolės įstaigai gamintojas arba jo įgaliotasis atstovas pateikia paraišką EB tipo tyrimui atlikti. Minėtasis įgaliotas atstovas turi būti įsisteigęs Bendrijoje.
   Paraiškoje turi būti pateikti šie duomenys:

               a)

               gamintojo arba jo įgaliotojo atstovo pavadinimas bei adresas ir indų gaminimo vieta;

               b)

               II priedo 3 punkte nurodytas indo projektas ir gamybos proceso aprašymas.

         Kartu su paraiška pateikiamas indas, kaip planuojamos produkcijos pavyzdys.
   3.   Patvirtintoji kontrolės įstaiga atlieka EB tipo tyrimą antroje ir trečioje pastraipose nurodytu būdu.
   Siekdama patikrinti indo atitiktį, ji tiria indo projektą ir gamybos procesą bei pateiktą indą.
   Tirdama indą, įstaiga:

               a)

               patikrina, ar indas pagamintas pagal indo projektą ir gamybos proceso reikalavimus bei ar jis gali būti saugiai naudojamas jam skirtomis darbo sąlygomis;

               b)

               atlieka atitinkamus tyrimus ir bandymus, kad nustatytų, ar indas atitinka esminius jam keliamus reikalavimus.

         4.   Jeigu prototipas atitinka jam keliamus reikalavimus, patvirtintoji kontrolės įstaiga parengia EB tipo tyrimo sertifikatą ir perduoda jį paraiškos pateikėjui. Šiame sertifikate pateikiamos tyrimo išvados, nurodomos visos su šio dokumento išdavimu susijusios sąlygos bei pridedami aprašymai ir brėžiniai, kurių reikia patvirtintam prototipui identifikuoti.
   Komisija, kitos patvirtintosios kontrolės įstaigos ir kitos valstybės narės gali gauti sertifikato kopiją ir, jeigu pateikia argumentuotą prašymą – indo projektą, gamybos proceso aprašymą bei atliktų tyrimų ir bandymų protokolų kopijas.
   5.   Patvirtintoji kontrolės įstaiga, kuri atsisako išduoti EB tipo tyrimo sertifikatą, apie tai praneša kitoms patvirtintosioms kontrolės įstaigoms.
   EB tipo tyrimo sertifikatą panaikinanti patvirtintoji kontrolės įstaiga apie tai praneša jį patvirtinusiai valstybei narei. Pastaroji apie tai praneša kitoms valstybėms narėms bei Komisijai ir nurodo savo sprendimo priežastis.

      3   SKIRSNIS

         EB patikrinimas

   11 straipsnis
   1.   EB patikrinimas yra procedūra, kai Bendrijoje įsisteigęs gamintojas arba jo įgaliotas atstovas užtikrina ir pareiškia, kad indai, kurie buvo patikrinti pagal 3 dalį, atitinka EB tipo tyrimo sertifikate aprašytą tipą arba II priedo 3 punkte nurodytus techninius dokumentus, kuriems buvo išduotas atitikties sertifikatas.
   2.   Gamintojas imasi visų reikiamų priemonių, kad gamybos procese būtų užtikrinta, jog indai atitiktų EB tipo tyrimo sertifikate nurodytą tipą arba II priedo 3 punkte nurodytą projektą ir gamybos proceso aprašymą. Bendrijoje įsisteigęs gamintojas ar jo įgaliotasis atstovas kiekvieną indą paženklina CE ženklu ir parengia atitikties deklaraciją.
   3.   Patvirtintoji kontrolės įstaiga atlieka atitinkamus tyrimus ir bandymus, kad patikrintų indų atitiktį šios direktyvos reikalavimams, tirdama bei išbandydama indus pagal antrą–dešimtą pastraipas.
   Gamintojas pateikia savo indus vienarūšėmis partijomis ir imasi visų reikiamų priemonių, kad gamybos procese būtų užtikrintas kiekvienos pagamintos partijos vienodumas.
   Prie šių partijų pridedamas 10 straipsnyje nurodytas EB tipo tyrimo sertifikatas arba, jei indai nėra pagaminti pagal patvirtintą prototipą, II priedo 3 punkte nurodytas projektas ir gamybos proceso aprašymas. Šiuo atveju prieš atlikdama EB patikrinimą notifikuotoji kontrolės įstaiga patikrina aprašymą, siekdama paliudyti jo atitiktį reikalavimams.
   Tikrindama partiją, patvirtintoji kontrolės įstaiga užtikrina, kad indai yra pagaminti ir patikrinti pagal techninius dokumentus, ir atlieka kiekvienos partijos indo hidrostatinį ar lygiaverčio poveikio pneumatinį bandymą jo tvirtumui patikrinti, esant slėgiui, Ph 1,5 karto didesniam už indo projektinį slėgį. Atliekant pneumatinį bandymą, taikomos šalies, kurioje yra atliekamas bandymas, bandymų saugos procedūros.
   Be to, suvirintųjų siūlių kokybei patikrinti patvirtintoji kontrolės įstaiga atlieka bandinių, kurie gamintojo pasirinkimu imami iš bandomojo gamybos baro arba iš indo, patikrinimą. Atliekami išilginių suvirintųjų siūlių bandymai. Jeigu išilginės ir žiedinės suvirintosios siūlės suvirintos skirtingais būdais, atliekami pakartotiniai žiedinių siūlių bandymai.
   Indams, nurodytiems I priedo 2.1.2 punkte, šie bandinių patikrinimai pakeičiami atsitiktinai paimtų iš kiekvienos partijos penkių indų hidrostatiniu bandymu, norint patikrinti, ar jie atitinka I priedo 2.1.2 punkte išdėstytus esminius saugos reikalavimus.
   Kai partija yra priimama, patvirtintoji kontrolės įstaiga paženklina arba paveda paženklinti savo skiriamuoju numeriu kiekvieną gaminį bei išduoti rašytinį atitikties sertifikatą pagal atliktus bandymus. Visi tos partijos gaminiai, kurie buvo paženklinti skiriamuoju numeriu, gali būti pateikti į rinką, išskyrus tuos, kurie neišlaikė hidrostatinio ar pneumatinio bandymo.
   Partiją atmetus, patvirtintoji kontrolės įstaiga imasi atitinkamų priemonių užkirsti kelią tos partijos patekimui į rinką. Jei partijos yra dažnai atmetamos, patvirtintoji kontrolės įstaiga gali laikinai sustabdyti statistinį patikrinimą.
   Patvirtintosios kontrolės įstaigos atsakomybe gamintojas gali paženklinti pastarosios skiriamuoju numeriu gamybos proceso metu.
   Gamintojas ar jo įgaliotasis atstovas privalo užtikrinti, kad patvirtintai kontrolės įstaigai pareikalavus, jai būtų pateikti įgaliotos institucijos išduoti septintoje pastraipoje nurodyti atitikties sertifikatai.

      4   SKIRSNIS

         EB atitikties deklaracija

   12 straipsnis
   1.   Gamintojas, vykdydamas 13 straipsnyje nurodytus reikalavimus, privalo paženklinti 16 straipsnyje numatytu CE ženklu indus, apie kuriuos jis pareiškia, kad jie atitinka:

               a)

               projektą ir gamybos proceso aprašymą, nurodytą II priedo 3 punkte, kuriam buvo išduotas atitikties sertifikatas; arba

               b)

               patvirtintą prototipą.

         2.   Tais atvejais, kai PS × V sandauga viršija 200 bar·l, pagal šią EB atitikties deklaravimo tvarką gamintojui turi būti taikoma EB priežiūra.
   EB priežiūros tikslas, kaip reikalaujama 14 straipsnio antroje pastraipoje, yra užtikrinti, kad gamintojas tinkamai vykdytų įsipareigojimus, nustatytus 13 straipsnio 2 dalyje. Priežiūrą vykdo patvirtintoji kontrolės įstaiga, kuri išdavė 10 straipsnio 4 dalies pirmoje pastraipoje minėtą EB tipo tyrimo sertifikatą, jeigu indai buvo pagaminti pagal patvirtintą prototipą, o kitais atvejais ją vykdo patvirtintoji įstaiga, kuriai buvo pateiktas indo projektas ir gamybos proceso aprašymas, kaip tai numatyta 8 straipsnio 1 dalies a punkte.
   13 straipsnis
   1.   Jeigu gamintojas laikosi 12 straipsnyje numatytos tvarkos, prieš pradėdamas gamybą jis patvirtintajai kontrolės įstaigai, kuri išdavė EB tipo tyrimo sertifikatą arba atitikties sertifikatą, pateikia dokumentą, kuriame būtų apibūdinti gamybos procesai ir visos iš anksto nustatytos sisteminės priemonės, kurių buvo imtasi siekiant užtikrinti, kad slėginiai indai atitiktų 5 straipsnio 1 dalyje nurodytus standartus arba patvirtintą prototipą.
   2.   1 dalyje nurodytame dokumente turi būti:

               a)

               indų projektą atitinkančių gamybos ir tikrinimo priemonių aprašymas;

               b)

               patikrinimo dokumentas, apibūdinantis atitinkamus gamybos proceso metu atliekamus tyrimus ir bandymus bei nurodantis jų atlikimo tvarką ir dažnį;

               c)

               įsipareigojimas atlikti tyrimus ir bandymus pagal b punkte minėtą patikrinimo dokumentą bei atlikti hidrostatinį bandymą arba, valstybei narei sutikus – kiekvieno pagaminto indo pneumatinį bandymą, kai bandymo slėgis yra 1,5 karto didesnis už projektinį slėgį.
               Šiuos tyrimus ir bandymus vykdo nuo gamintojų nepriklausomi kvalifikuoti darbuotojai, šie tyrimai ir bandymai aprašomi ataskaitoje;

               d)

               gamybos ir sandėliavimo vietų adresai ir gamybos pradžios data.

         3.   Kai PS × V sandauga viršija 200 bar·l, gamintojas leidžia už EB priežiūrą atsakingai įstaigai, kuri nori atlikti patikrinimą, patekti į minėtas gamybos ir sandėliavimo vietas bei imti indų bandinius ir suteikia šiai įstaigai visą reikalingą informaciją, ypač:

               a)

               indo projektą ir gamybos proceso aprašymą;

               b)

               patikrinimo ataskaitą;

               c)

               jeigu reikia, EB tipo tyrimo sertifikatą arba atitikties sertifikatą;

               d)

               ataskaitą apie atliktus tyrimus ir bandymus.

         14 straipsnis
   Patvirtintoji kontrolės įstaiga, kuri išdavė EB tipo tyrimo sertifikatą arba atitikties sertifikatą, prieš gamybos pradžią patikrina 13 straipsnio 1 dalyje nurodytą dokumentą bei II priedo 3 punkte nurodytą indo projektą ir gamybos proceso aprašymą, kad būtų patvirtinta indų atitiktis, jei indai yra gaminami ne pagal patvirtintą prototipą.
   Be to, jeigu PS × V sandauga viršija 200 bar·l, gamybos metu minėta įstaiga privalo:

               a)

               užtikrinti, kad gamintojas tikrintų serijiniu būdu gaminamus indus pagal 13 straipsnio 2 dalies c punktą;

               b)

               gamybos arba sandėliavimo vietose imti bandinius atsitiktinės atrankos būdu, norėdama atlikti patikrinimą.

         Patvirtintoji kontrolės įstaiga pateikia ją patvirtinusiai valstybei narei ir, paprašius, kitoms patvirtintosioms kontrolės įstaigoms, valstybėms narėms ir Komisijai patikrinimo ataskaitos kopiją.
   III   SKYRIUS

      CE ŽENKLAS IR UŽRAŠAI

   15 straipsnis
   Nepažeidžiant 7 straipsnio nuostatų:

               a)

               kai valstybė narė nustato, kad CE ženklu paženklinta neteisingai, Bendrijoje įsisteigęs gamintojas arba jo įgaliotasis atstovas pagal valstybės narės nustatytas sąlygas įpareigojamas užtikrinti, kad gaminys atitiktų CE ženklinimo reikalavimus ir nebebūtų pažeidimų;

               b)

               toliau nevykdant ženklinimo reikalavimų, valstybė narė privalo imtis visų atitinkamų priemonių, siekdama apriboti ar uždrausti šio gaminio pateikimą į rinką arba užtikrinti, kad jis 7 straipsnyje nustatyta tvarka būtų pašalintas iš rinkos.

         16 straipsnis
   1.   CE ženklas ir II priedo 1 punkte nurodyti užrašai žymimi ant indo arba ant jo gerai pritvirtintoje duomenų plokštelėje taip, kad jie būtų matomi, lengvai įskaitomi ir nenutrinami.
   CE ženklas susideda iš II priedo 1.1 punkte pateiktos formos raidžių „CE“. Greta CE ženklo yra 9 straipsnio 1 dalyje nurodytos patvirtintos inspekcijos, atsakingos už EB patikrinimą ar EB priežiūrą, skiriamasis numeris.
   2.   Draudžiami indų ženklinimai, galintys suklaidinti trečiąsias šalis dėl CE ženklo reikšmės ir formos. Ant indų ar duomenų lentelėje gali būti naudojamas bet koks ženklinimas, jeigu jis nekliudo matyti ir įskaityti CE ženklą.
   IV   SKYRIUS

      BAIGIAMOSIOS NUOSTATOS

   17 straipsnis
   Kiekvienas vykdant šią direktyvą priimtas sprendimas, ribojantis indo pateikimą rinkai arba jo atidavimą naudoti, yra tiksliai pagrindžiamas. Apie tokį sprendimą būtina nedelsiant pranešti suinteresuotai šaliai ir informuoti ją apie teisines priemones, kurių ji gali imtis pagal atitinkamoje valstybėje narėje galiojančius įstatymus, bei nurodyti, kiek laiko tos priemonės galioja.
   18 straipsnis
   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus.
   19 straipsnis
   Direktyva 87/404/EEB su pakeitimais, padarytais direktyvomis, nurodytomis IV priedo A dalyje, yra panaikinama nepažeidžiant valstybių narių įsipareigojimų, susijusių su direktyvų perkėlimo į nacionalinę teisę ir taikymo pradžios terminais, numatytais IV priedo B dalyje.
   Nuorodos į panaikintą direktyvą laikomos nuorodomis į šią direktyvą ir skaitomos pagal V priede pateiktą atitikties lentelę.
   20 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   21 straipsnis
   Ši direktyva skirta valstybėms narėms.

      Priimta Strasbūre, 2009 m. rugsėjo 16 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkė

         C. MALMSTRÖM

      (1)  OL C 27, 2009 2 3, p. 41.

      (2)  2008 m. spalio 21 d. Europos Parlamento nuomonė (dar nepaskelbta Oficialiajame leidinyje) ir 2009 m. liepos 13 d. Tarybos sprendimas.

      (3)  OL L 220, 1987 8 8, p. 48.

      (4)  Žr. IV priedo A dalį.

      (5)  OL C 91, 2003 4 16, p. 7.

      (6)  OL C 136, 1985 6 4, p. 1.

      (7)  OL C 267, 1989 10 19, p. 3.

      (8)  OL C 10, 1990 1 16, p. 1.

      (9)  OL L 204, 1998 7 21, p. 37.

      I PRIEDAS

         ESMINIAI SAUGOS REIKALAVIMAI

      (nurodyti 3 straipsnio 1 dalyje)
      1.   MEDŽIAGOS
      Medžiagos turi būti parenkamos pagal numatytą indo paskirtį, laikantis 1.1–1.4 punktų nuostatų.
      1.1.   Slėginės dalys

      1 straipsnyje nurodytos medžiagos, naudojamos slėginėms dalims gaminti, turi būti:

                  a)

                  tinkamos suvirinti;

                  b)

                  kalios ir tamprios, kad lūžusios žemiausioje darbo temperatūroje neįtrūktų arba neįskiltų;

                  c)

                  atsparios senėjimui.

            Medžiagos plieniniams indams turi atitikti 1.1.1 punkte išdėstytus reikalavimus, o aliuminio ar aliuminio lydinių indams – 1.1.2 punkte pateiktus reikalavimus.
      Prie medžiagų turi būti pridedama medžiagų gamintojo sudaryta tikrinimo kortelė, nurodyta II priede.
      1.1.1.   Plieniniai indai

      Nelegiruotas kokybiškas plienas atitinka šiuos reikalavimus:

                  a)

                  negali išskirti dujų ir turi būti pateiktas po normalizacijos apdirbimo arba lygiavertės būklės;

                  b)

                  kiekviename gaminyje anglies turi būti mažiau nei 0,25 %, o sieros ir fosforo – mažiau nei 0,05 % kiekvieno;

                  c)

                  kiekvienas gaminys turi turėti šias mechanines savybes:

                              —

                              didžiausias tempiamasis stiprumas Rm, max turi būti mažesnis už 580 N/mm2,

                              —

                              pailgėjimas po lūžio:

                                          —

                                          jei bandiniai yra lygiagretūs valcavimo krypčiai:

                                                      storis ≥ 3 mm:

                                                      A

                                                      ≥ 22 %,

                                                      storis < 3 mm:

                                                      A80 mm

                                                      ≥ 17 %,

                                          —

                                          jei bandiniai yra statmeni valcavimo krypčiai:

                                                      storis ≥ 3 mm:

                                                      A

                                                      ≥ 20 %,

                                                      storis < 3 mm:

                                                      A80 mm

                                                      ≥ 15 %,

                              —

                              vidutinė pažeidimo energija (KCV) trims išilginiams bandiniams žemiausioje darbo temperatūroje yra ne mažesnis nei 35 J/cm2. Tik vieno iš trijų bandinių mažiausia energija gali būti 25 J/cm2.
                              Šią plieno savybę būtina patikrinti, kai gaminami indai, kurių žemiausia darbo temperatūra yra žemesnė nei – 10 °C ir kurių sienelių storis viršija 5 mm.

            1.1.2.   Aliuminio indai

      Nelegiruotame aliuminyje turi būti mažiausiai 99,5 % aliuminio, o 1 straipsnio 3 dalies a punkte apibūdinti lydiniai turi būti adekvačiai atsparūs tarpkristalinei korozijai aukščiausioje darbo temperatūroje.
      Be to, šios medžiagos turi atitikti šiuos reikalavimus:

                  a)

                  jos turi būti pateikiamos grūdintos; ir

                  b)

                  kiekvienas gaminys turi turėti šias mechanines savybes:

                              —

                              didžiausias tempiamasis stiprumas Rm, max turi būti mažesnis už 350 N/mm2,

                              —

                              pailgėjimas po lūžio turi būti:

                                          —

                                          A ≥ 16 %, jei bandinys lygiagretus valcavimo krypčiai,

                                          —

                                          A ≥ 14 %, jei bandinys statmenas valcavimo krypčiai.

            1.2.   Suvirinimo medžiagos

      Suvirinimo medžiagos, naudojamos paprastų slėginių indų siūlėms ar paprastiems slėginiams indams suvirinti, turi būti tinkamos ir suderintos su medžiagomis, kurios bus suvirinamos.
      1.3.   Kitos indo tvirtumą užtikrinančios detalės

      Šios detalės (varžtai, veržlės ir t. t.) turi būti pagamintos iš 1.1 punkte nurodytos medžiagos arba kitų plieno rūšių, aliuminio ar atitinkamo aliuminio lydinio, tinkančių slėginėms dalims gaminti.
      Minėtosios medžiagos, esant žemiausiai darbo temperatūrai, turi atitinkamai pailgėti po lūžio ir būti tamprios.
      1.4.   Neslėginės dalys

      Visos suvirintų indų neslėginės dalys turi būti pagamintos iš medžiagų, kurios derėtų prie tų medžiagų, prie kurių jos yra privirinamos.
      2.   INDO PROJEKTAS
      Projektuodamas indą, gamintojas turi apibrėžti jo paskirtį ir pasirinkti:

                  a)

                  žemiausią darbo temperatūrą Tmin;

                  b)

                  aukščiausią darbo temperatūrą Tmax;

                  c)

                  didžiausią darbinį slėgį PS.

            Tačiau jei pasirinktoji žemiausia darbo temperatūra būtų žemesnė nei – 10 °C, medžiagų kokybei keliami reikalavimai turi atitikti – 10 °C.
      Gamintojas taip pat privalo atsižvelgti į šias nuostatas:

                  —

                  indą turi būti galima patikrinti iš vidaus,

                  —

                  indą turi būti galima ištuštinti,

                  —

                  pagal paskirtį naudojamo indo mechaninės savybės laikui bėgant neturi kisti,

                  —

                  atsižvelgiant į numatytą paskirtį, indas turi būti tinkamai apsaugotas nuo korozijos,

            be to, numatytomis naudojimo sąlygomis:

                  —

                  indų neturi veikti įtempiai, kurie sumažintų vartojimo saugą,

                  —

                  vidinis slėgis neturi nuolatos viršyti didžiausio darbinio slėgio PS. Tačiau trumpam šis slėgis gali būti viršijamas iki 10 %.

            Žiedinės ir išilginės siūlės turi būti visiškai įvirintos arba joms ekvivalentiško efektyvumo. Kitokie nei pusrutulio formos išgaubti dugnai privalo turėti cilindrinį apvadą.
      2.1.   Sienelių storis

      Jeigu PS x V sandauga neviršija 3 000 bar·l, sienelių storiui nustatyti gamintojas pasirenka vieną iš 2.1.1 ir 2.1.2 punktuose aprašytų būdų; jei PS × V sandauga viršija 3 000 bar·l arba aukščiausia darbo temperatūra yra didesnė kaip 100 °C, sienelių storis nustatomas 2.1.1 punkte nurodytu būdu.
      Faktinis plieninių indų cilindrinės dalies ir galų sienelių storis turi būti ne mažesnis nei 2 mm, o aliuminio arba aliuminio lydinio indų – ne mažesnis nei 3 mm.
      2.1.1.   Skaičiavimo būdas

      Slėginių dalių mažiausias storis turi būti apskaičiuojamas atsižvelgiant į įtempių dydį ir į šias nuostatas:

                  a)

                  skaičiuojamasis slėgis, į kurį būtina atsižvelgti, turi būti ne mažesnis už pasirinktą didžiausią PS darbinį slėgį;

                  b)

                  leistinas bendras apvalkalo įtempis neturi viršyti mažesniosios iš verčių 0,6 RET arba 0,3 Rm. Leistinam įtempiui nustatyti gamintojas turi naudoti RET ir Rm mažiausias vertes, kurias garantuoja medžiagų gamintojas.

            Tačiau, kai cilindrinėje indo dalyje yra viena arba daugiau išilginių neautomatinio suvirinimo siūlių, skaičiuojamąjį storį, kaip nurodyta pirmoje pastraipoje, reikia padauginti iš koeficiento 1,15.
      2.1.2.   Eksperimentinis būdas

      Sienelių storis turi būti toks, kad leistų indui aplinkos temperatūroje išlaikyti slėgį, kuris mažiausiai penkis kartus viršija didžiausią darbinį slėgį, kai nuolatinė apskritiminė deformacija neviršija 1 %.
      3.   TECHNOLOGINIAI PROCESAI
      Indai turi būti sukonstruoti ir pateikti gamybiniam patikrinimui pagal II priedo 3 punkte nurodytą indo projektą ir gamybos proceso aprašymą.
      3.1.   Sudedamųjų dalių ruošimas

      Sudedamųjų dalių ruošimo (pvz., formavimo ar apdailos) metu neturi atsirasti indo saugai galinčių pakenkti paviršiaus defektų, trūkių ir neturi pasikeisti indo mechaninės savybės.
      3.2.   Slėginių dalių suvirinimas

      Siūlių ir gretimų sričių savybės turi būti panašios į suvirinamų medžiagų savybes ir neturėti jokių paviršiaus ar vidinių defektų, galinčių pakenkti indų saugai.
      Suvirinti turi kvalifikuoti suvirintojai arba reikiamų įgūdžių turintys specialistai, laikydamiesi patvirtintos suvirinimo tvarkos. Tvarką tvirtina ir kvalifikacijos egzaminus rengia patvirtintos kontrolės įstaigos.
      Gamintojas taip pat turi nustatyta tvarka atlikti atitinkamus gamybinius bandymus, kad būtų užtikrinta suvirinimo kokybė. Šie bandymai turi būti pateikiami ataskaitoje.
      4.   INDŲ PATEIKIMAS VARTOJIMUI
      Prie indų turi būti pridedamos gamintojo parengtos naudojimo instrukcijos, kaip nustatyta II priedo 2 punkte.

      II PRIEDAS

         CE ŽENKLAS, UŽRAŠAI, INSTRUKCIJOS, PROJEKTAS IR GAMYBOS PROCESO APRAŠYMAS, APIBRĖŽIMAI IR SIMBOLIAI

      1.   CE ŽENKLAS IR UŽRAŠAI
      1.1.   CE ženklas

      CE ženklas susideda iš tokios formos raidžių „CE“:

      Mažinant ar didinant CE ženklą, privalu laikytis proporcijų, nurodytų šiame skirsnyje pateiktame brėžinyje su padalomis.
      Įvairios CE ženklo sudedamosios dalys turi turėti iš esmės vienodą vertikalųjį matmenį, kuris negali būti mažesnis negu 5 mm.
      1.2.   Užrašai

      Ant indo arba duomenų lentelėje privalo būti pateikta bent ši informacija:

                  a)

                  maksimalus darbinis slėgis (PS barais);

                  b)

                  maksimali darbinė temperatūra (Tmax °C);

                  c)

                  minimali darbinė temperatūra (Tmin °C);

                  d)

                  indo talpa (V litrais);

                  e)

                  gamintojo pavadinimas ar ženklas;

                  f)

                  tipas ir serijos ar partijos skiriamasis numeris;

                  g)

                  paskutiniai du skaitmenys metų, kada buvo paženklinta CE ženklu.

            Kai yra naudojama duomenų lentelė, ji turi būti tokia, kad jos nebūtų galima dar kartą panaudoti ir joje turi būti palikta tuščios vietos kitai informacijai.
      2.   INSTRUKCIJOS
      Instrukcijose turi būti pateikta ši informacija:

                  a)

                  1 skirsnyje išvardyti duomenys, išskyrus indo serijos žymenį;

                  b)

                  numatoma indo paskirtis;

                  c)

                  indo laikymo ir montavimo saugos reikalavimai.

            Instrukcijos turi būti parašytos paskirties valstybės narės oficialia kalba ar kalbomis.
      3.   PROJEKTAS IR GAMYBOS PROCESO APRAŠYMAS
      Projekte ir gamybos proceso aprašyme turi būti pateiktos naudojamos priemonės ir operacijos, skirtos I priede išvardytiems esminiams saugos reikalavimams arba 5 straipsnio 1 dalyje nurodytiems darniesiems standartams patenkinti, visų pirma:

                  a)

                  detalus indo prototipo gamybos brėžinys;

                  b)

                  instrukcijos;

                  c)

                  dokumentas, aprašantis:

                              —

                              pasirinktas medžiagas,

                              —

                              pasirinktus suvirinimo procesus,

                              —

                              pasirinktus patikrinimus,

                              —

                              visus su indo projektu susijusius duomenis.

            Jeigu laikomasi 11–14 straipsniuose nurodytos tvarkos, kartu su minėtais aprašymais pateikiami:

                  a)

                  sertifikatai, patvirtinantys suvirinimo operacijų ir suvirintojų arba specialistų reikiamą kvalifikaciją;

                  b)

                  medžiagų, naudojamų slėginių indų tvirtumą užtikrinančioms dalims ir jungtims gaminti, tikrinimo kortelė;

                  c)

                  ataskaitos apie atliktus tyrimus ir bandymus arba planuojamų patikrinimų aprašas.

            4.   APIBRĖŽIMAI IR SIMBOLIAI
      4.1.   Apibrėžimai

                  a)

                  Projektinis slėgis „P“ yra gamintojo pasirinktas manometrinis slėgis, naudojamas indo slėginių dalių storiui nustatyti.

                  b)

                  Didžiausias darbinis slėgis „PS“ yra didžiausias manometrinis slėgis inde normaliomis naudojimo sąlygomis.

                  c)

                  Žemiausia darbo temperatūra „Tmin“ yra žemiausia stabili indo sienelių temperatūra normaliomis naudojimo sąlygomis.

                  d)

                  Aukščiausia darbo temperatūra „Tmax“ yra aukščiausia stabili indo sienelių temperatūra, kurią indo sienelė gali pasiekti normaliomis naudojimo sąlygomis.

                  e)

                  Takumo stiprumas „RET“ yra jo vertė aukščiausioje darbo temperatūroje „Tmax“:

                              —

                              medžiagos, turinčios viršutinį ir apatinį takumo tašką viršutiniame takumo taške ReH,

                              —

                              arba bandymo įtempyje Rp 0,2, arba

                              —

                              nelegiruoto aliuminio bandymo įtempyje Rp 1,0.

                  f)

                  Indų šeimos:
                  Indai priklauso tai pačiai šeimai, jeigu jie skiriasi nuo prototipo tik skersmeniu arba cilindrinės dalies ilgiu, su sąlyga, kad jie atitinka I priedo 2.1.1 ir 2.1.2 punktuose pateiktus reikalavimus šiose ribose:

                              —

                              jeigu indo prototipas šalia dugnų turi dar vieną ar kelis apkalos žiedus, šeimos variantai privalo turėti bent vieną apkalos žiedą,

                              —

                              jeigu prototipas turi tik du išgaubtus dugnus, šeimos variantai negali turėti apkalos žiedų.

                        Ilgio skirtumai, nuo kurių priklauso angų arba įvirinimų pasikeitimai, turi būti nurodyti kiekvieno varianto brėžinyje.

                  g)

                  Indų partiją sudaro ne daugiau kaip 3 000 to paties tipo indų.

                  h)

                  Šioje direktyvoje serijinė gamyba yra tokia gamyba, kai daugiau nei vienas to paties tipo indas pagaminamas nenutrūkstamo gamybos proceso metu per tam tikrą laiko tarpą pagal tą patį projektą ir technologinį procesą.

                  i)

                  Tikrinimo kortelė yra dokumentas, kuriuo gamintojas paliudija, jog pateikti gaminiai atitinka užsakovo reikalavimus, ir jame pateikia įprastinio gamykloje atliekamo patikrinimo rezultatus, pirmiausia gaminio cheminę sudėtį ir mechanines ypatybes, kurio metu tikrinami gaminiai, pagaminti pagal tą pačią technologiją kaip ir pateiktieji gaminiai, tačiau tikrinami nebūtinai jie.

            4.2.   Simboliai

                  A

               pailgėjimas po lūžio

                  %

                  A 80 mm

                  pailgėjimas po lūžio (Lo = 80 mm)

                  %

                  KCV

                  pažeidimo energija

                  J/cm2

                  P

                  projektinis slėgis

                  bar

                  PS

                  maksimalus darbinis slėgis

                  bar

                  Ph

                  hidrostatinio ar pneumatinio bandymo slėgis

                  bar

                  Rp 0,2

                  bandymo įtempis esant 0,2 %

                  N/mm2

                  RET

                  takumo stiprumas esant aukščiausiai darbo temperatūrai

                  N/mm2

                  ReH

                  viršutinis takumo taškas

                  N/mm2

                  Rm

                  tempiamasis stiprumas

                  N/mm2

                  Rm, max

                  didžiausias tempiamasis stiprumas

                  N/mm2

                  Rp 1,0

                  bandymo įtempis esant 1,0 %

                  N/mm2

                  Tmax

                  aukščiausia darbo temperatūra

                  °C

                  Tmin

                  žemiausia darbo temperatūra

                  °C

                  V

                  indo talpa

                  l

      III PRIEDAS

         MINIMALŪS KRITERIJAI, KURIŲ VALSTYBĖS NARĖS TURI LAIKYTIS, TVIRTINDAMOS KONTROLĖS ĮSTAIGAS

      (nurodyti 9 straipsnio 2 dalyje)

                  1.

                  Patvirtintoji kontrolės įstaiga, jos vadovas ir darbuotojai, kuriems pavesta atlikti patikros bandymus, negali tuo pačiu metu būti bandomųjų slėginių indų projektuotojais, gamintojais, tiekėjais arba montuotojais, arba jų įgaliotaisiais atstovais. Jiems neleidžiama nei tiesiogiai dalyvauti indų projektavimo, gamybos, pardavimo ar eksploatacijos procesuose, nei atstovauti juose dalyvaujančioms šalims. Tačiau gamintojas ir patvirtintoji kontrolės įstaiga gali keistis technine informacija.

                  2.

                  Patvirtintoji kontrolės įstaiga ir jos darbuotojai turi būti aukščiausios kvalifikacijos specialistai ir patikros bandymus turi atlikti labai profesionaliai; jų įvertinimas ar patikros rezultatai neturi priklausyti nuo jokio, ypač finansinio, spaudimo ar įtakos, kurią gali daryti patikros rezultatais suinteresuoti asmenys arba asmenų grupės.

                  3.

                  Patvirtintoje kontrolės įstaigoje turi būti pakankamai darbuotojų ir priemonių, kurių reikia tinkamai atlikti su patikra susijusias administracines ir technines užduotis, be to, patvirtintoji kontrolės įstaiga privalo turėti galimybę pasinaudoti prietaisais ypatingai patikrai atlikti.

                  4.

                  Kontrolę atliekantys darbuotojai privalo:

                              a)

                              turėti gerą techninį ir profesinį išsilavinimą;

                              b)

                              pakankamai gerai išmanyti atliekamų bandymų reikalavimus ir turėti tokių bandymų patirtį;

                              c)

                              mokėti parengti sertifikatus, protokolus bei ataskaitas, fiksuojančius bandymų eigą.

                  5.

                  Būtina užtikrinti kontrolės darbuotojų nešališkumą. Darbuotojų atlyginimas neturi priklausyti nei nuo atliktų bandymų skaičiaus, nei nuo jų rezultatų.

                  6.

                  Patvirtintoji kontrolės įstaiga turi sudaryti atsakomybės draudimo sutartį, nebent šios atsakomybės imasi pati valstybė, laikydamasi nacionalinės teisės aktų, arba pati valstybė narė tiesiogiai atsako už bandymus.

                  7.

                  Patvirtintosios kontrolės įstaigos darbuotojai privalo saugoti profesines paslaptis, susijusias su informacija, kurią jie sužino atlikdami savo užduotis (išskyrus informaciją kompetentingoms valdžios institucijoms valstybėje, kurioje ši įstaiga veikia) pagal šios direktyvos nuostatas arba kitus šią direktyvą įgyvendinančius nacionalinės teisės aktus.

      IV PRIEDAS
      A   DALIS

         Panaikinama direktyva ir jos vėlesni pakeitimai

      (nurodyta 19 straipsnyje)

                  Tarybos direktyva 87/404/EEB
                  (OL L 220, 1987 8 8, p. 48).

                  Tarybos direktyva 90/488/EEB
                  (OL L 270, 1990 10 2, p. 25)

                  Tarybos direktyva 93/68/EEB
                  (OL L 220, 1993 8 30, p. 1).

                  Tik 1 straipsnio 1 punktas ir 2 straipsnis

            B   DALIS

         Perkėlimo į nacionalinę teisę ir taikymo pradžios terminų sąrašas

      (nurodytas 19 straipsnyje)

                  Direktyva

                  Perkėlimo terminas

                  Taikymo pradžios data

                  87/404/EEB

                  1989 m. gruodžio 31 d.

                  1990 m. liepos 1 d. (1)

                  90/488/EEB

                  1991 m. liepos 1 d.

                  —

                  93/68/EEB

                  1994 m. birželio 30 d.

                  1995 m. sausio 1 d. (2)

         (1)  Pagal 18 straipsnio 2 dalies trečią pastraipą valstybės narės iki 1992 m. liepos 1 d. leidžia pateikti į rinką ir (arba) atiduoti naudoti indus, atitinkančius iki 1990 m. liepos 1 d. jų teritorijose galiojusias taisykles.

         (2)  Pagal 14 straipsnio 2 dalį valstybės narės iki 1997 m. sausio 1 d. leidžia pateikti į rinką ir atiduoti naudoti produktus, atitinkančius iki 1995 m. sausio 1 d. jų teritorijose galiojusias ženklinimo taisykles.

      V PRIEDAS

         ATITIKTIES LENTELĖ

                  Direktyva 87/404/EEB

                  Ši direktyva

                  5 konstatuojamosios dalies penktas sakinys

                  1 straipsnio 3 dalies b punktas

                  1 straipsnio 1 dalis

                  1 straipsnio 1 dalis

                  1 straipsnio 2 dalies pirma pastraipa

                  1 straipsnio 3 dalies a punkto pirma pastraipa

                  1 straipsnio 2 dalies antros pastraipos pirma įtrauka

                  1 straipsnio 3 dalies a punkto antra pastraipa

                  1 straipsnio 2 dalies antros pastraipos antros įtraukos pirma ir antra subįtraukos

                  1 straipsnio 3 dalies a punkto trečios pastraipos i ir ii punktai

                  1 straipsnio 2 dalies antros pastraipos trečia įtrauka

                  1 straipsnio 3 dalies a punkto ketvirta pastraipa

                  1 straipsnio 2 dalies antros pastraipos ketvirta įtrauka

                  1 straipsnio 3 dalies a punkto penkta pastraipa

                  1 straipsnio 3 dalies pirma, antra ir trečia įtraukos

                  1 straipsnio 2 dalies a, b ir c punktai

                  2, 3 ir 4 straipsniai

                  2, 3 ir 4 straipsniai

                  5 straipsnio 1 dalis

                  5 straipsnio 1 dalis

                  5 straipsnio 2 dalis

                  5 straipsnio 2 dalis

                  5 straipsnio 3 dalies a ir b punktai

                  5 straipsnio 3 dalies pirma ir antra pastraipos

                  6 straipsnis

                  6 straipsnis

                  7 straipsnio 1 dalis

                  7 straipsnio 1 dalis

                  7 straipsnio 2 dalies pirmas ir antras sakiniai

                  7 straipsnio 2 dalies pirma pastraipa

                  7 straipsnio 2 dalies trečias sakinys

                  7 straipsnio 2 dalies antra pastraipa

                  7 straipsnio 3 dalis

                  7 straipsnio 3 dalis

                  7 straipsnio 4 dalis

                  7 straipsnio 4 dalis

                  8 straipsnio 1 dalies įžanginis sakinys ir a punkto įžanginis sakinys

                  8 straipsnio 1 dalies įžanginis sakinys

                  8 straipsnio 1 dalies a punkto pirma ir antra įtraukos

                  8 straipsnio 1 dalies a ir b punktai

                  8 straipsnio 1 dalies b punktas

                  8 straipsnio 2 dalis

                  8 straipsnio 2 dalies a punktas

                  8 straipsnio 3 dalies a punktas

                  8 straipsnio 2 dalies b punkto pirma ir antra įtraukos

                  8 straipsnio 3 dalies b punkto i ir ii papunkčiai

                  8 straipsnio 3 dalis

                  8 straipsnio 4 dalis

                  9 straipsnis

                  9 straipsnis

                  10 straipsnio 1 dalis

                  10 straipsnio 1 dalis

                  10 straipsnio 2 dalies pirma pastraipa

                  10 straipsnio 2 dalies pirma pastraipa

                  10 straipsnio 2 dalies antros pastraipos pirma ir antra įtraukos

                  10 straipsnio 2 dalies antros pastraipos a ir b punktai

                  10 straipsnio 2 dalies trečia pastraipa

                  10 straipsnio 2 dalies trečia pastraipa

                  10 straipsnio 3 dalies pirma pastraipa

                  10 straipsnio 3 dalies pirma pastraipa

                  10 straipsnio 3 dalies antra pastraipa

                  10 straipsnio 3 dalies antra pastraipa

                  10 straipsnio 3 dalies trečios pastraipos a ir b punktai

                  10 straipsnio 3 dalies trečios pastraipos a ir b punktai

                  10 straipsnio 4 dalis

                  10 straipsnio 4 dalis

                  10 straipsnio 5 dalies pirma frazė

                  10 straipsnio 5 dalies pirma pastraipa

                  10 straipsnio 5 dalies antra ir trečia frazė

                  10 straipsnio 5 dalies antra pastraipa

                  11 straipsnio 1 ir 2 dalys

                  11 straipsnio 1 ir 2 dalys

                  11 straipsnio 3 dalies įžanginiai žodžiai

                  11 straipsnio 3 dalies pirma pastraipa

                  11 straipsnio 3 dalies 3.1 punktas

                  11 straipsnio 3 dalies antra pastraipa

                  11 straipsnio 3 dalies 3.2 punktas

                  11 straipsnio 3 dalies trečia pastraipa

                  11 straipsnio 3 dalies 3.3 punkto pirma pastraipa

                  11 straipsnio 3 dalies ketvirta pastraipa

                  11 straipsnio 3 dalies 3.3 punkto antra pastraipa

                  11 straipsnio 3 dalies penkta pastraipa

                  11 straipsnio 3 dalies 3.3 punkto trečia pastraipa

                  11 straipsnio 3 dalies šešta pastraipa

                  11 straipsnio 3 dalies 3.4 punkto pirma pastraipa

                  11 straipsnio 3 dalies septinta pastraipa

                  11 straipsnio 3 dalies 3.4 punkto antra pastraipa

                  11 straipsnio 3 dalies aštunta pastraipa

                  11 straipsnio 3 dalies 3.4 punkto trečia pastraipa

                  11 straipsnio 3 dalies devinta pastraipa

                  11 straipsnio 3 dalies 3.5 punktas

                  11 straipsnio 3 dalies dešimta pastraipa

                  12 straipsnio 1 dalies pirmos pastraipos pirma ir antra įtraukos

                  12 straipsnio 1 dalies a ir b punktai

                  12 straipsnio 1 dalies antra pastraipa

                  12 straipsnio 2 dalies pirma pastraipa

                  12 straipsnio 2 dalis

                  12 straipsnio 2 dalies antra pastraipa

                  13 straipsnio 1 dalies pirma pastraipa

                  13 straipsnio 1 dalis

                  13 straipsnio 1 dalies antra pastraipa

                  13 straipsnio 2 dalis

                  13 straipsnio 2 dalies pirma–ketvirta įtraukos

                  13 straipsnio 3 dalies a–d punktai

                  14 straipsnio 1 dalis

                  14 straipsnio pirma pastraipa

                  14 straipsnio 2 dalies pirmos pastraipos pirma ir antra įtrauka

                  14 straipsnio antros pastraipos a ir b punktai

                  14 straipsnio 2 dalies antra pastraipa

                  14 straipsnio trečia pastraipa

                  15, 16 ir 17 straipsniai

                  15, 16 ir 17 straipsniai

                  18 straipsnio 1 dalis

                  —

                  18 straipsnio 2 dalis

                  18 straipsnis

                  —

                  19 straipsnis

                  —

                  20 straipsnis

                  19 straipsnis

                  21 straipsnis

                  I priedo 1 skirsnis

                  I priedo 1 skirsnis

                  I priedo 1.1 punkto pirmos pastraipos pirma, antra ir trečia įtraukos

                  I priedo 1.1 punkto pirmos pastraipos a, b ir c punktai

                  I priedo 1.1 punkto antra ir trečia pastraipos

                  I priedo 1.1 punkto antra ir trečia pastraipos

                  I priedo 1.1.1 ir 1.1.2 punktai

                  I priedo 1.1.1 ir 1.1.2 punktai

                  I priedo 1.2, 1.3 ir 1.4 punktai

                  I priedo 1.2, 1.3 ir 1.4 punktai

                  I priedo 2 skirsnio pirmos pastraipos pirma, antra ir trečia įtraukos

                  I priedo 2 skirsnio pirmos pastraipos a, b ir c punktai

                  I priedo 2 skirsnio antra, trečia ir ketvirta pastraipos

                  I priedo 2 skirsnio antra, trečia ir ketvirta pastraipos

                  I priedo 2.1 punktas, 3 ir 4 skirsniai

                  I priedo 2.1 punktas, 3 ir 4 skirsniai

                  II priedo 1 skirsnis

                  II priedo 1 skirsnis

                  II priedo 1 skirsnio a papunkčio pirma, antra ir trečia įtraukos

                  II priedo 1.1 punkto pirma, antra ir trečia pastraipos

                  II priedo 1 skirsnio b papunkčio pirmos pastraipos pirma–septinta įtraukos

                  II priedo 1.2 punkto pirmos pastraipos a–g punktai

                  II priedo 1 skirsnio b papunkčio antra pastraipa

                  II priedo 1.2 punkto antra pastraipa

                  II priedo 2 skirsnio pirmos pastraipos pirma, antra ir trečia įtraukos

                  II priedo 2 skirsnio pirmos pastraipos a, b ir c punktai

                  II priedo 2 skirsnio antra pastraipa

                  II priedo 2 skirsnio antra pastraipa

                  II priedo 3 skirsnio pirma pastraipa

                  II priedo 3 skirsnio pirma pastraipa

                  II priedo 3 skirsnio antros pastraipos i, ii ir iii punktai

                  II priedo 3 skirsnio antros pastraipos a, b ir c punktai

                  II priedo 4 skirsnis

                  II priedo 4 skirsnis

                  III priedo 1, 2 ir 3 dalys

                  III priedo 1, 2 ir 3 dalys

                  III priedo 4 dalies pirma, antra ir trečia įtraukos

                  III priedo 4 dalies a, b ir c punktai

                  III priedo 5, 6 ir 7 dalys

                  III priedo 5, 6 ir 7 dalys

                  —

                  IV priedas

                  —

                  V priedas


title: 1997 m. birželio 11 d. Komisijos direktyva 97/32/EB, derinanti su technikos pažanga Tarybos direktyvą 77/539/EEB dėl motorinių transporto priemonių ir jų priekabų atbulinės eigos žibintųTekstas svarbus EEE.

text:
Svarbus teisinis pranešimas

|

31997L0032

Oficialusis leidinys L 171 , 30/06/1997 p. 0063 - 0076

		Komisijos direktyva 97/32/EB1997 m. birželio 11 d.derinanti su technikos pažanga Tarybos direktyvą 77/539/EEB dėl motorinių transporto priemonių ir jų priekabų atbulinės eigos žibintų(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1970 m. vasario 6 d. Tarybos direktyvą 70/156/EEB dėl valstybių narių teisės aktų, reglamentuojančių motorinių transporto priemonių ir jų priekabų tipo patvirtinimą, suderinimo [1] su paskutiniais pakeitimais, padarytais Europos Parlamento ir Tarybos direktyva 96/79/EB [2], ypač į jos 13 straipsnio 2 dalį,atsižvelgdama į 1977 m. birželio 28 d. Tarybos direktyvą 77/539/EEB dėl valstybių narių įstatymų, reglamentuojančių motorinių transporto priemonių atbulinės eigos žibintus, suderinimo [3] su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 10 straipsnį,kadangi Direktyva 77/539/EEB yra viena iš Direktyva 70/156/EEB įdiegtos EEB tipo patvirtinimo tvarkos atskirųjų direktyvų; kadangi dėl tos priežasties Direktyvoje 70/156/EEB dėl transporto priemonių sistemų, sudėtinių dalių ir atskirų techninių mazgų išdėstytos nuostatos yra taikytinos šiai direktyvai;kadangi Direktyvoje 70/156/EEB, visų pirma jos 3 straipsnio 4 dalyje ir 4 straipsnio 3 dalyje, reikalaujama prie kiekvienos atskirosios direktyvos pridėti informacinį dokumentą, taip pat pagal VI priedo nuostatas sudarytą tipo patvirtinimo liudijimą, kad tipo patvirtinimą būtų galima kompiuterizuoti; kadangi reikia atitinkamai iš dalies pakeisti Direktyvoje 77/539/EEB numatytus tipo patvirtinimo liudijimus;kadangi tvarką reikia supaprastinti, siekiant išlaikyti Direktyvos 70/156/EEB 9 straipsnio 2 dalimi nustatytą lygiavertiškumą tarp tam tikrų atskirųjų direktyvų ir atitinkamų Jungtinių Tautų Europos ekonomikos komisijos reglamentų, kai pastarieji yra iš dalies pakeičiami; kadangi visų pirma reikia kryžminiu palyginimu pakeisti Direktyvos 77/539/EEB techninius reikalavimus Reglamento Nr. 23 reikalavimais;kadangi daroma nuoroda į Tarybos direktyvą 76/756/EEB [4], su paskutiniais pakeitimais, padarytais Komisijos direktyva 97/28/EB [5], ir į Tarybos direktyvą 76/761/EEB [6], su paskutiniais pakeitimais, padarytais Austrijos, Suomijos ir Švedijos stojimo aktu;kadangi šioje direktyvoje numatytos priemonės atitinka Direktyva 70/156/EEB įkurto Derinimo su technikos pažanga komiteto nuomonę,PRIĖMĖ ŠIĄ DIREKTYVĄ:1 straipsnisDirektyva 77/539/EEB iš dalies pakeičiama taip:1. 1 straipsnio 1 dalis pakeičiama taip:"1. Valstybės narės suteikia EB sudėtinės dalies tipo patvirtinimą kiekvienam atbulinės eigos žibintų tipui, kuris atitinka atitinkamuose prieduose nustatytus konstrukcijos ir bandymų reikalavimus."2. 2 straipsnio pirma pastraipa pakeičiama taip:"Valstybės narės kiekvieno pagal 1 straipsnį patvirtinto tipo atbulinės eigos žibintų gamintojui suteikia EB sudėtinės dalies tipo patvirtinimo ženklą, kuris atitinka I priedo 3 priedėlyje pateiktus pavyzdžius."3. 4 straipsnis pakeičiamas taip:"4 straipsnisKiekvienos valstybės narės kompetentingos institucijos Direktyvos 70/156/EEB 4 straipsnio 6 dalyje nustatyta tvarka informuoja viena kitą apie visus pagal šią direktyvą suteiktus, atsisakytus suteikti arba panaikintus patvirtinimus."4. 9 straipsnis pakeičiamas taip:"9 straipsnisŠioje direktyvoje "transporto priemonė" – tai bet kokia motorinė transporto priemonė, skirta naudoti kelyje, su kėbulu arba be jo, turinti bent 4 ratus, kurios maksimalus konstrukcinis greitis viršija 25 km/h, ir jos priekabos, išskyrus transporto priemones, važiuojančias bėgiais, žemės ir miško ūkio traktorius ir visą mobiliąją įrangą."5. Priedai keičiami pagal šios direktyvos priedą.2 straipsnis1. Nuo 1998 m. sausio 1 d. arba, jei 3 straipsnyje nurodyti tekstai bus paskelbti vėliau kaip 1997 m. liepos 1 d. – praėjus šešiems mėnesiams nuo tų tekstų paskelbimo dienos, valstybės narės neturi teisės dėl su atbulinės eigos žibintais susijusių priežasčių:- atsisakyti tam tikram transporto priemonių arba pirmiau minėtų žibintų tipui suteikti EB tipo patvirtinimą arba nacionalinį tipo patvirtinimą,- uždrausti registruoti, prekiauti arba pradėti eksploatuoti transporto priemones arba prekiauti ar pradėti eksploatuoti atbulinės eigos žibintus,jei tie žibintai atitinka Direktyvos 77/539/EEB su pakeitimais, padarytais šia direktyva, reikalavimus ir yra įmontuoti į transporto priemones pagal Direktyvoje 76/756/EEB nustatytus reikalavimus.2. Nuo 1998 m. spalio 1 d. valstybės narės:- nebeišduoda EB tipo patvirtinimo,- gali atsisakyti suteikti nacionalinį tipo patvirtinimąbet kuriam transporto priemonių tipui dėl su atbulinės eigos žibintais susijusių priežasčių arba bet kuriam atbulinės eigos žibintų tipui, jei jis neatitinka Direktyvos 77/539/EEB su pakeitimais, padarytais šia direktyva, reikalavimų.3. Nuo 1999 m. spalio 1 d. Direktyvos 70/156/EEB 7 straipsnio 2 dalies tikslais galioja Direktyvos 77/539/EEB su pakeitimais, padarytais šia direktyva, reikalavimai, susiję su atbulinės eigos žibintais.4. Nepaisant šio straipsnio 2 ir 3 dalių, valstybės narės toliau išduoda EB tipo patvirtinimą atbulinės eigos žibintams, naudojamiems kaip pakaitinės dalys ir leidžia prekiauti jais ir pradėti eksploatuoti pagal ankstesnes Direktyvos 77/539/EEB versijas, jei tokie žibintai:- skirti montuoti į jau naudojamas transporto priemones,- atitinka tos direktyvos, kuri buvo taikoma pirmą kartą užregistruojant tas transporto priemones, reikalavimus.3 straipsnisII priedo 2.1 poskyryje nurodytos JT/EEK reglamento Nr. 23 teksto dalys ir priedai paskelbiami Europos Bendrijų oficialiajame leidinyje iki 1997 m. liepos 1 d.4 straipsnis1. Valstybes narės priima įstatymus ir kitus teisės aktus, kurie, įsigalioję iki 1998 m. sausio 1 d., įgyvendina šia direktyvą; tačiau, jei 3 straipsnyje nurodyti tekstai bus paskelbti vėliau kaip 1997 m. liepos 1 d., valstybės narės imasi laikytis šio įsipareigojimo praėjus šešiems mėnesiams nuo tų tekstų paskelbimo dienos. Jos nedelsdamos apie tai praneša Komisijai.Jos taiko šias nuostatas nuo 1998 m. sausio 1 d., tačiau, jei 3 straipsnyje nurodyti tekstai bus paskelbti vėliau kaip 1997 m. liepos 1 d. – nuo tų tekstų paskelbimo dienos.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.5 straipsnisŠi direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.6 straipsnisŠi direktyva skirta valstybėms narėms.Priimta Briuselyje, 1997 m. birželio 11 d.Komisijos varduMartin BangemannKomisijos narys[1] OL L 42, 1970 2 23, p. 1.[2] OL L 18, 1997 1 21, p. 7.[3] OL L 220, 1977 8 29, p. 72.[4] OL L 262, 1976 9 27, p. 1.[5] OL L 171, 1997 6 30, p. 1.[6] OL L 262, 1976 9 27, p. 96.--------------------------------------------------PRIEDAS"PRIEDŲ SĄRAŠASI PRIEDAS: | Tipo patvirtinimo administracinės nuostatos |1 priedėlis: | Informacinis dokumentas |2 priedėlis: | Tipo patvirtinimo liudijimas |3 priedėlis: | EB sudėtinės dalies tipo patvirtinimo ženklo pavyzdžiai |II PRIEDAS: | Taikymo sritis ir techniniai reikalavimai |I PRIEDASTIPO PATVIRTINIMO ADMINISTRACINĖS NUOSTATOS1. PARAIŠKA DĖL SUDĖTINĖS DALIES EB TIPO PATVIRTINIMO1.1. Paraišką, numatytą Direktyvos 70/156/EEB 3 straipsnio 4 dalyje, dėl atbulinės eigos žibintų EB sudėtinės dalies tipo patvirtinimo, pateikia gamintojas.1.2. Informacinio dokumento pavyzdys pateiktas 1 papildyme.1.3. Už tipo patvirtinimo bandymus atsakingai techninei tarnybai būtina pateikti:1.3.1. Du bandinius su rekomenduojama lempa ar lempomis. Jei patvirtinimas taikomas įtaisams, kurie nėra vienodi, tačiau simetriški ir tinkami įrengti po vieną iš abiejų transporto priemonės pusių, gali būti pateikiami vienodi bandiniai, tinkami įrengti tik dešinėje arba tik kairėje transporto priemonės pusėje.2. ŽENKLINIMAS2.1. Ant EB sudėtinės dalies tipo patvirtinimui pateikiamų įtaisų turi būti:2.1.1. gamintojo prekės pavadinimas arba ženklas;2.1.2. jei to reikia, kad atbulinės eigos žibintai nebūtų sumontuoti netinkamai – žodis "VIRŠUS", užrašytas horizontaliai ant šviečiamojo paviršiaus viršutinės dalies;2.1.3. jei žibintai yra su keičiamais šviesos šaltiniais: užrašas, nurodantis nustatytos kaitrinės lempos tipą (-us);2.1.4. jei žibintai yra su nekeičiamais šviesos šaltiniais: užrašas, nurodantis vardinę įtampą ir galią.2.2. Šie žymenys turi būti aiškiai įskaitomi bei nenutrinami ir būti ant įtaiso šviečiamojo paviršiaus arba vieno iš tokių paviršių. Įmontavus įtaisą transporto priemonėje jie turi būti matomi iš išorės.2.3. Ant kiekvieno įtaiso turi būti pakankamai vietos sudėtinės dalies tipo patvirtinimo ženklui. Ta vieta turi būti pažymėta 1 papildyme nurodytuose brėžiniuose.3. EB SUDĖTINĖS DALIES TIPO PATVIRTINIMO SUTEIKIMAS3.1. Jei įtaisai atitinka taikomus reikalavimus, suteikiamas EB tipo patvirtinimas, kaip nurodyta Direktyvos 70/156/EEB 4 straipsnio 3 dalyje ir, jei taikytina, 4 straipsnio 4 dalyje.3.2. EB tipo patvirtinimo liudijimo pavyzdys pateiktas 2 priedėlyje.3.3. Kiekvienam patvirtintam atbulinės eigos žibintų tipui, laikantis Direktyvos 70/156/EEB VII priedo nuostatų, suteikiamas tipo patvirtinimo numeris. Ta pati valstybė narė negali priskirti to paties numerio kitų tipų atbulinės eigos žibintams.3.4. Kai prašoma suteikti EB sudėtinės dalies tipo patvirtinimą apšvietimo ir šviesos signalų įtaisui, kurio dalį sudaro atbulinės eigos žibintas arba kitokie žibintai, gali būti suteiktas vienas EB sudėtinės dalies tipo patvirtinimo numeris, jei atbulinės eigos žibintas atitinka šios direktyvos reikalavimus ir kad kiekvienas iš kitų apšvietimo ir šviesos signalų įtaisą, kuriam prašoma suteikti EB sudėtinės dalies tipo patvirtinimą, sudarančių žibintų atitinka jam taikomą atskirąją direktyvą.4. EB SUDĖTINĖS DALIES TIPO PATVIRTINIMO ŽENKLAS4.1. Be 2.1 poskyryje nurodytų ženklų, ant kiekvieno pagal šią direktyvą patvirtintą tipą atitinkančio atbulinės eigos žibinto turi būti EB sudėtinės dalies tipo patvirtinimo ženklas.4.2. Toks ženklas yra:4.2.1. stačiakampyje įrašyta raidė "e" ir skaičius ar raidės, žymintys tipo patvirtinimą suteikusią valstybę narę:1  Vokietija2  Prancūzija3  Italija4  Olandija5  Švedija6  Belgija9  Ispanija11  Jungtinė Karalystė12  Austrija13  Liuksemburgas17  Suomija18  Danija21  Portugalija23  GraikijaIRL  Airija;4.2.2. greta stačiakampio turi būti užrašytas "pagrindinis patvirtinimo numeris" – sudarantis Direktyvos 70/156/EEB VII priede nurodyto tipo patvirtinimo numerio ketvirtąjį segmentą, o prieš jį – du skaitmenys, reiškiantys eilės numerį, priskirtą Direktyvos 77/539/EEB naujausiam esminiam techniniam pakeitimui, galiojančiam EB tipo patvirtinimo suteikimo sudėtinei daliai datą. Šios direktyvos eilės numeris yra 00;4.2.3. papildomas simbolis iš 3 papildymo 1 paveiksle pavaizduoto raidžių "A" ir "R" derinio;4.2.4. ant žibintų, kurių apžvelgiamumo kampai yra asimetriški horizontalios atskaitos ašies atžvilgiu – rodyklė, rodanti kryptį, kuria fotometrinių specifikacijų laikomasi iki 45° H dydžio kampo.4.3. EB tipo patvirtinimo ženklas turi būti uždėtas ant žibinto lęšio ar vieno iš lęšių taip, kad būtų nenutrinamas ir aiškiai įskaitomas net įmontavus žibintus transporto priemonėje.4.4. EB sudėtinės dalies tipo patvirtinimo ženklo pavyzdžiai pateikti 3 priedėlio 1 paveiksle.4.5. Kai apšvietimo ir šviesos signalų įtaisų, kuriuos sudaro atbulinės eigos žibintas ir kitokie žibintai, tipui yra suteikiamas vienas EB sudėtinės dalies tipo patvirtinimo numeris, kaip nurodyta 3.4 poskyryje, gali būti dedamas vienas EB sudėtinės dalies tipo patvirtinimo ženklas, kurį sudaro:4.5.1. stačiakampyje įrašyta raidė "e" ir skaičius ar raidės, žymintys tipo patvirtinimą suteikusią valstybę narę (žr. 4.2.1 punktą);4.5.2. pagrindinis patvirtinimo numeris (žr. 4.2.2 punkto pirmąją sakinio pusę);4.5.3. jei reikia – rodyklė, skirta visam žibinto junginiui kaip vienetui.4.6. Šis ženklas gali būti ant bet kurios sugrupuotųjų, kombinuotųjų arba tarpusavyje sujungtų žibintų vietos, jei:4.6.1. jis matyti įrengus žibintus;4.6.2. nė vieno sugrupuotųjų, kombinuotųjų arba tarpusavyje sujungtų žibintų šviesą perduodančių sudėtinių dalių negalima išimti kartu neišėmus patvirtinimo ženklo.4.7. Kiekvieno žibinto, atitinkančio Direktyvą, pagal kurią buvo suteiktas EB sudėtinės dalies tipo patvirtinimas, identifikacijos simbolis, eilės numeris (žr. 4.2.2 punkto antrąją sakinio pusę) ir, jei reikia, raidė "D" ir reikiama rodyklė turi būti paženklinti:4.7.1. ant reikiamo šviesą skleidžiančio paviršiaus;4.7.2. vienoje vietoje taip, kad visus sugrupuotuosius, kombinuotuosius arba tarpusavyje sujungtus žibintus būtų galima aiškiai identifikuoti.4.8. Ženklo sudėtinių dalių matmenys turi būti ne mažesni kaip įvairiose direktyvose, pagal kurias buvo suteiktas EB sudėtinės dalies tipo patvirtinimas, nurodytų atskirų ženklų mažiausieji matmenys.4.9. Sugrupuoto, kombinuoto arba tarpusavyje su kitais žibintais sujungto žibinto EB sudėtinės dalies tipo patvirtinimo ženklo pavyzdžiai pateikti 3 priedėlio 2 paveiksle.5. TIPO MODIFIKACIJOS IR PATVIRTINIMŲ PAKEITIMAI5.1. Modifikavus pagal šią direktyvą patvirtintus tipus, galioja Direktyvos 70/156/EEB 5 straipsnio nuostatos.6. PRODUKCIJOS ATITIKTIS6.1. Paprastai priemonių produkcijos atitikčiai užtikrinti imamasi pagal Direktyvos 70/156/EEB 10 straipsnio nuostatas.6.2. Visi atbulinės eigos žibintai turi atitikti 6 ir 8 skyriuose [1] nustatytus fotometrinius reikalavimus. Nepaisant to, jei atbulinės eigos žibintas atsitiktinai parenkamas iš serijinės produkcijos, skleidžiamos šviesos mažiausio intensyvumo (matuojant su standartiniu žibintu, kaip nurodyta 7 skyriuje [2], reikalavimai kiekviena kryptimi sumažinami iki 80 % 6 skyriuje [3] nurodytos mažiausios vertės.1 priedėlisToliau nurodyta informacija (jei taikoma) turi būti pateikta trimis egzemplioriais ir turėti turinį. Kiekvienas būtinas brėžinys pagal atitinkamą mastelį turi būti nubraižytas A4 formato popieriuje arba pateiktas tokio paties formato aplanke. Pateikiamos nuotraukos turi būti pakankamai ryškios.Jei sistemos, sudėtinės dalys ar atskirieji techniniai mazgai yra su elektroniniais valdymo įtaisais, būtina pateikti informaciją apie jų naudojimą.0. BENDRIEJI TEIGINIAI0.1. Modelis (-iai) (gamintojo užregistruotas prekės ženklas): …0.2. Tipas ir bendras komercinis aprašymas (-ai): …0.5. Gamintojo pavadinimas ir adresas: …0.7. EB tipo patvirtinimo ženklo vieta ant sistemų, sudėtinių dalių arba atskirųjų techninių mazgų bei tvirtinimo metodas …0.8. Surinkimo gamyklos (-ų) adresas (-ai): …1. ĮTAISO APRAŠYMAS1.1. Įtaiso tipas: …1.1.1. Įtaiso funkcija (-os): …1.1.2. Įtaiso kategorija arba klasė: …1.1.3. Skleidžiamos arba atspindimos šviesos spalva: …1.2. Pakankamai detalus brėžinys (-iai), kad galima būtų nustatyti įtaiso tipą, kuriuose pavaizduota: …1.2.1. kurioje geometrinėje vietoje įtaisą reikia montuoti transporto priemonėje (netaikoma galinio valstybinio numerio ženklo žibintams): …1.2.2. stebėjimo ašis, kurią bandymuose reikia naudoti kaip atskaitos ašį (horizontalusis kampas H = 0°, vertikalusis kampas V = 0°) ir taškas, kuris tuose bandymuose turi būti atskaitos centru (netaikoma šviesogrąžiams atšvaitams galinio valstybinio numerio ženklo žibintams): …1.2.3. EB sudėtinės dalies tipo patvirtinimo ženklui skirta vieta: …1.2.4. galinio valstybinio numerio ženklo žibintų geometrinė vieta, kurioje įtaisas turi būti sumontuotas valstybinio numerio ženklo užimamos vietos atžvilgiu, ir tinkamai apšviestos srities kontūras: …1.2.5. priekinių žibintų ir priekinių rūko žibintų frontalinė projekcija su lęšio sutvirtinimais (jei yra) ir skerspjūvis: …1.3. Trumpas techninis aprašymas, kuriame nurodoma nustatytų šviesos šaltinių kategorija ar kategorijos, kurios turi būti iš nurodytųjų Direktyvoje 76/761/EEB (išskyrus žibintus su nekeičiamais šviesos šaltiniais) (netaikoma šviesogrąžiams atšvaitams): …1.4. Speciali informacija …1.4.1. Galinio valstybinio numerio ženklo žibintai: nurodyti, ar įtaisas skirtas apšviesti platųjį/aukštąjį/ir platųjį, ir aukštąjį ženklus: …1.4.2. Priekiniai žibintai:1.4.2.1. informacija apie tai, ar priekinis žibintas skirtas ir artimosioms, ir tolimosioms šviesoms, ar tik vienoms iš jų: …1.4.2.2. jei priekiniai žibintai skirti artimosioms šviesoms – informacija apie tai, ar jie skirti tiek eismui kairiąja, tiek dešiniąja kelio puse, ar tik vienos rūšies eismui: …1.4.2.3. jei priekiniai žibintai yra su reguliuojamu reflektoriumi – priekinių žibintų įrengimo vieta (-os) žemės ir transporto priemonės išilginės simetrijos plokštumos atžvilgiu, jei priekiniai žibintai skirti naudoti tik toje (-ose) vietoje (-ose): …1.4.3. Gabarito, stabdymo žibintai ir posūkio rodikliai:1.4.3.1. ar įtaisas gali būti naudojamas ir dviejų tos pačios kategorijos žibintų junginyje: …1.4.3.2. dviejų intensyvumo lygių įtaisų (stabdymo žibintų ir 2b kategorijos posūkio rodiklių) išdėstymo schema ir du intensyvumo lygius užtikrinančio sistemos charakteristikų specifikacija: …1.4.4. Šviesogrąžiai įtaisai: trumpas aprašymas, kuriame pateiktos jų optinio junginio medžiagų techninės specifikacijos: …1.4.5. Atbulinės eigos žibintai: nurodyti, ar įtaisas skirtas montuoti išskirtinai į transporto priemonių porinius įtaisus: …2 priedėlisEB TIPO PATVIRTINIMO LIUDIJIMASAdministracijos antspaudasInformacija, skirta transporto priemonės/sudėtinės dalies/atskirojo techninio mazgo [1]:- tipo patvirtinimui gauti [2]- tipo patvirtinimui pratęsti [3]- atsisakyti suteikti tipo patvirtinimą [4]- tipo patvirtinimui panaikinti [5]laikantis Direktyvos…/…/EEB su pakeitimais, padarytais Direktyva…/…/EB, nuostatų.Tipo patvirtinimo numeris: …Pratęsimo priežastis: …I SKIRSNIS0.1. Modelis (-iai) (gamintojo užregistruotas prekės ženklas): …0.2. Tipas ir bendras komercinis aprašymas (-ai): …0.3. Tipo (jei transporto priemonė/sudėtinės dalys/atskirasis techninis mazgas [6] [7] paženklinti jo ženklu) identifikavimo priemonės: …0.3.1. Tokio ženklo vieta: …0.4. Transporto priemonės kategorija [8] [9]: …0.5. Gamintojo pavadinimas ir adresas: …0.7. EB tipo patvirtinimo ženklo vieta ant sistemų, sudėtinių dalių arba atskirųjų techninių mazgų bei tvirtinimo metodas: …0.8. Surinkimo gamyklos (-ų) adresas (-ai): …II SKIRSNIS1. Papildoma informacija (kai taikoma): žr. papildymą2. Už bandymus atsakinga techninė tarnyba: …3. Bandymų ataskaitos data: …4. Bandymų ataskaitos numeris: …5. Pastabos (jei yra): žr. papildymą6. Vieta: …7. Data: …8. Parašas: …9. Pridedama nuoroda į tvirtinimo institucijai pateiktą informacinį paketą, kurį galima gauti pareikalavus.1. PAPILDOMA INFORMACIJA1.1. Kai taikytina, nurodykite kiekvieno žibinto:1.1.1. Įtaiso (-ų) kategoriją (-as): …1.1.2. Šviesos šaltinių skaičius ir kategorija (netaikoma šviesogrąžiams atšvaitams) [10]: …1.1.3. Skleidžiamos arba atspindimos šviesos spalva: …1.1.4. Patvirtinimas suteiktas išskirtinai kaip pakaitinei daliai, skirtai jau eksploatuojamoms transporto priemonėms: taip/ne [11]…1.2. Speciali informacija apie tam tikrų tipų apšvietimo ir šviesos signalų įtaisus …1.2.1. Šviesogrąžiai įtaisai: atskiri/sudaro dalį įtaisų junginio [12]1.2.2. Galinio valstybinio numerio ženklo žibintai: įtaisas skirtas aukštajam ženklui/plačiajam ženklui apšviesti [13]…1.2.3. Priekiniai žibintai: jei priekiniai žibintai yra su reguliuojamu reflektoriumi – priekinių žibintų įrengimo vieta (-os) žemės ir transporto priemonės išilginės simetrijos plokštumo atžvilgiu, jei priekiniai žibintai skirti naudoti tik toje (-ose) vietoje (-ose): …1.2.4. Atbulinės eigos žibintai: įtaisas skirtas montuoti išskirtinai į transporto priemonių porinius įtaisus: taip/ne [14]5. PASTABOS5.1. Brėžiniai5.1.1. Galinio valstybinio numerio ženklo žibintai: pridėtame brėžinyje Nr.… pavaizduota geometrinė vieta, kurioje įtaisas turi būti sumontuotas valstybinio numerio ženklo užimamos vietos atžvilgiu, ir tinkamai apšviestos srities kontūras.5.1.2. Šviesogrąžiai įtaisai: pridėtame brėžinyje Nr.… pavaizduota geometrinė vieta, kurioje įtaisas turi būti sumontuotas transporto priemonėje.5.1.3. Visi kiti apšvietimo ir šviesos signalų įtaisai: pridėtame brėžinyje Nr.… pavaizduota geometrinė vieta, kurioje įtaisas turi būti sumontuotas transporto priemonėje, ir įtaiso atskaitos ašis ir centras.5.2. Priekiniai žibintai: bandant naudotas darbo režimas (Direktyvos 76/761/EEB I priedo 5.2.3.9 papunktis): …3 priedėlisEB SUDĖTINĖS DALIES TIPO PATVIRTINIMO PAVYZDŽIAI+++++ TIFF +++++Tokiu EB sudėtinės dalies tipo patvirtinimo ženklu ženklinamas atbulinės eigos žibintas, patvirtintas Vokietijoje (e1) pagal šią direktyvą (00), kuriam suteiktas pagrindinis patvirtinimo numeris 1471. Rodyklė rodo kryptį, kuria laikomasi reikalaujamų fotometrinių specifikacijų iki 45°H kampo.+++++ TIFF ++++++++++ TIFF ++++++++++ TIFF +++++Pastaba.Trys patvirtinimo ženklų pavyzdžiai A, B ir C vaizduoja tris galimus apšvietimo ir šviesos signalų įtaisų ženklinimo variantus, kai tą patį sugrupuotų, kombinuotų arba tarpusavyje sujungtų žibintų junginį sudaro du ar daugiau žibintų. Šie patvirtinimo ženklai reiškia, kad įtaisas buvo patvirtintas Vokietijoje (e1), jam suteiktas pagrindinis patvirtinimo numeris 1712, o įtaisą sudaro:pagal Direktyvą 76/757/EEB, eilės numeris 02, patvirtintas IA klasės šviesogrąžis atšvaitas;pagal Tarybos direktyvą 76/759/EEB (OL L 262, 1976 9 27, p. 32) patvirtintas 2a kategorijos galinis posūkio rodiklis;pagal Tarybos direktyvos 76/758/EEB (OL L 262, 1976 9 27, p. 70) II priedą, eilės numeris 02, patvirtintas raudonas galinis gabaritinis žibintas (R);pagal Tarybos direktyvą 77/538/EEB (OL L 262, 1976 9 27, p. 54) patvirtintas galinis rūko žibintas (F);pagal Direktyvą 77/539/EEB, eilės numeris 00, patvirtintas atbulinės eigos žibintas (AR);pagal Direktyvos 76/758/EEB II priedą, eilės numeris 02, patvirtintas dviejų intensyvumo lygių stabdymo žibintas (S2);pagal Tarybos direktyvą 76/760/EEB (OL L 262, 1976 9 27, p. 85), eilės numeris 00, patvirtintas galinio valstybinio numerio ženklo žibintas (L).II PRIEDASTAIKYMO SRITIS IR TECHNINIAI REIKALAVIMAI1. TAIKYMO SRITISŠi direktyva skirta motorinių transporto priemonių ir jų priekabų atbulinės eigos žibintams.2. TECHNINIAI REIKALAVIMAI2.1. Taikomi JT/EEK reglamento Nr. 23 3 ir 4 priedų 1 ir 5–8 skyriuose nustatyti techniniai reikalavimai; reglamentą sudaro tokių dokumentų junginys:- originalus reglamento variantas (00) su 1–4 papildymais ir pataisomis [1],- Reglamento Nr. 23 5 papildymas [2];išskyrus:2.1.1. nuoroda į "Reglamentą Nr. 48" reiškia "Direktyvą 76/756/EEB";2.1.2. nuoroda į "Reglamentą Nr. 37" reiškia "Direktyvos 76/761/EEB VII priedą";2.1.3. 6.4 poskyrio priešpaskutinės pastraipos sakinys "(žr. šio reglamento 2 skyrių)" reiškia "(žr. šios direktyvos I priedo 1 priedėlį)";2.1.4. 6.4 poskyrio paskutinės pastraipos sakinys "informacija, pateikta pranešimo formos 11 punkte "Komentarai" (žr. šio reglamento I priedą)" reiškia "informacija, pateikta tipo patvirtinimo liudijimo papildyme (žr. šios direktyvos I priedo 2 priedėlį)"."[1] Šios direktyvos II priedo 2.1 poskyryje nurodyto dokumento skyriai.[2] Šios direktyvos II priedo 2.1 poskyryje nurodyto dokumento skyriai.[3] Šios direktyvos II priedo 2.1 poskyryje nurodyto dokumento skyriai.[1] Nereikalingas įrašas išbraukiamas.[2] Nereikalingas įrašas išbraukiamas.[3] Nereikalingas įrašas išbraukiamas.[4] Nereikalingas įrašas išbraukiamas.[5] Nereikalingas įrašas išbraukiamas.[6] Nereikalingas įrašas išbraukiamas.[7] Jei tipo ženklinimo ženkle yra rašmenų, nesusijusių su transporto priemonių, sudėtinių dalių ar atskirųjų techninių mazgų tipo, kuriam skirtas šis informacinis dokumentas, apibūdinimu, dokumentacijoje tokie rašmenys žymimi simboliais: "?" (pvz., ABC??123???).[8] Nereikalingas įrašas išbraukiamas.[9] Kaip apibrėžta Direktyvos 70/156/EEB II priedo A dalyje.[10] Jei žibintai yra su nekeičiamais šviesos šaltiniais – nurodyti šviesos šaltinių skaičių ir bendrą galią.[11] Nereikalingas įrašas išbraukiamas.[12] Nereikalingas įrašas išbraukiamas.[13] Nereikalingas įrašas išbraukiamas.[14] Nereikalingas įrašas išbraukiamas.[1] [2] --------------------------------------------------


Svarbus teisinis pranešimas

|

31985L0146

1985 m. sausio 31 d. Komisijos direktyva, su technikos pažanga suderinanti Tarybos direktyvą 73/362/EEB dėl valstybių narių įstatymų, susijusių su ilgio matais, suderinimo

Oficialusis leidinys L 054 , 23/02/1985 p. 0029 - 0033 specialusis leidimas suomių kalba: skyrius 13 tomas 14 p. 0152  specialusis leidimas ispanų kalba: skyrius 13 tomas 18 p. 0198  specialusis leidimas švedų kalba: skyrius 13 tomas 14 p. 0152  specialusis leidimas portugalų kalba skyrius 13 tomas 18 p. 0198  CS.ES skyrius 13 tomas 008 p. 7  - 11 ET.ES skyrius 13 tomas 008 p. 7  - 11 HU.ES skyrius 13 tomas 008 p. 7  - 11 LT.ES skyrius 13 tomas 008 p. 7  - 11 LV.ES skyrius 13 tomas 008 p. 7  - 11 MT.ES skyrius 13 tomas 008 p. 7  - 11 PL.ES skyrius 13 tomas 008 p. 7  - 11 SK.ES skyrius 13 tomas 008 p. 7  - 11 SL.ES skyrius 13 tomas 008 p. 7  - 11

		Komisijos direktyva1985 m. sausio 31 d.su technikos pažanga suderinanti Tarybos direktyvą 73/362/EEB dėl valstybių narių įstatymų, susijusių su ilgio matais, suderinimo(85/146/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1971 m. liepos 26 d. Tarybos direktyvą 71/316/EEB dėl valstybių narių įstatymų, susijusių su bendromis matavimo priemonių ir metrologinės kontrolės metodų nuostatomis, suderinimo [1], su paskutiniais pakeitimais, padarytais Direktyva 83/575/EEB [2], ypač į jos 17 straipsnį,kadangi Tarybos direktyva 73/362/EEB [3], su pakeitimais, padarytais Direktyva 78/629/EEB [4], turėtų būti pakeista, siekiant atsižvelgti į aptariamos srities technikos pasiekimus;kadangi Direktyvos 71/316/EEB struktūra buvo suderinta su matavimo priemonių gamybos technikos pažanga ir todėl leidžia atlikti statistinius patikrinimus EEB pirminės patikros tikslais, laikantis atskirose direktyvose nustatytos tvarkos; kadangi dėl šios priežasties reikia atitinkamai papildyti specifinės Direktyvos 73/362/EEB priedą, siekiant apibrėžti šių tikrinimų tvarką;kadangi, atsižvelgiant į šiuos papildymus, reikia tiksliau nurodyti EEB modelio patvirtinimo ir pirminės patikros, susijusios su ilgio matais, sąlygas;kadangi šios direktyvos nuostatos atitinka Komisijos nuomonę dėl direktyvų suderinimo su technikos pažanga, siekiant pašalinti technines kliūtis, kylančias prekiaujant matavimo priemonėmis,PRIĖMĖ ŠIĄ DIREKTYVĄ:1 straipsnisDirektyvos 73/362/EEB priede:1. 2.1, 7, 7.1, 7.4 ir 8 punktai pakeičiami pagal atitinkamus šio priedo punktus.2. Pridedami šio priedo 10, 11 ir 12 punktai.2 straipsnisValstybės narės priima įstatymus ir kitus teisės aktus, kurie, įsigalioję iki 1986 m. sausio 1 d., įgyvendina šią direktyvą. Apie tai jos nedelsdamos praneša Komisijai.3 straipsnisŠi direktyva skirta valstybėms narėms.Priimta Briuselyje, 1985 m. sausio 31 d.Komisijos varduCockfieldPirmininko pavaduotojas[1] OL L 202, 1971 9 6, p. 1.[2] OL L 332, 1983 11 28, p. 43.[3] OL L 335, 1973 12 5, p. 56.[4] OL L 206, 1978 7 29, p. 8.--------------------------------------------------PRIEDAS2.1. Normaliai naudojant, kai temperatūra ne daugiau nei 8º C didesnė ar mažesnė už pamatinę temperatūrą, ilgio pokyčiai yra ne didesni negu leidžiamosios paklaidos ribos.7. Leidžiamosios paklaidos ribosPagal tikslumo laipsnį šioje direktyvoje apibūdinti ilgio matai turi būti skirstomi į tris klases, žymimas I, II, III.7.1. Leidžiamosios teigiamos arba neigiamosa) vardinio ilgio irb) kitokio atstumo tarp bet kurių dviejų negretimų skalės žymiųpaklaidos ribos išreiškiamos milimetrais kaip matuojamojo ilgio funkcija pagal formulę (a + bL), čia:- L yra matuojamasis ilgis metrais, suapvalintas į didėjimo pusę iki artimiausio didesnio sveikojo skaitmens,- a ir b – kiekvienos tikslumo klasės koeficientai pagal šią lentelę:Tikslumo klasė | a | b |I | 0,1 | 0,1 |II | 0,3 | 0,2 |III | 0,6 | 0,4 |7.4. Leidžiamoji paklaidos riba naudojamiems matams turi būti lygi dvigubai leidžiamajai EEB pirminės patikros paklaidos ribai.8. EEB pirminės patikros žymenys8.1. Paties ilgio mato pradžioje arba ant papildomo įtaiso turi būti paliekama vietos, kur būtų galima uždėti EEB pirminės patikros žymenis.8.2. Šie žymenys uždedami laikantis 1971 m. liepos 26 d. Tarybos direktyvos 71/316/EEB, su paskutiniais pakeitimais, padarytais 1983 m. spalio 25 d. Tarybos direktyva 83/575/EEB, II priedo 3.1 punkto nuostatų.8.3. Nepaisant to, taikant išlygas 3.1 punktui, EEB pirminės patikros žymenį gali sudaryti šešiakampyje esanti mažoji raidė "e", kurios viršutinėje dalyje būtų viena arba daugiau didžiųjų raidžių, nurodančių valstybę narę, kurioje buvo atlikta EEB pirminė patikra, o apatinėje dalyje – patikros metai. Žymens pavyzdys pateiktas 12 punkte.8.4. Žymens formą gali pasirinkti už EEB pirminę patikrą atsakinga tarnyba.10. EEB modelio patvirtinimas ir EEB pirminė patikraIlgio matų EEB modelio patvirtinimas ir EEB pirminė patikra atliekama laikantis Direktyvoje 71/316/EEB nustatytos tvarkos.10.1. EEB modelio patvirtinimo tyrimasBe dokumentų analizės, tikrinama, ar pateiktas modelis atitinka 2, 3, 4, 5, 6 (išskyrus 6.4 punktą), 7, 8 ir 9 punktus.10.2. EEB pirminės patikros tikrinimas10.2.1. EEB pirminė patikra atliekama arba visų pateiktų ilgio matų, arba matų partijų, sudarytų, remiantis 11 punktu.10.2.2. Darant EEB pirminę patikrą, atliekamas regimasis ilgio mato tyrimas, siekiant įsitikinti ar jis atitinka patvirtintą modelį; ypač jo atitiktį 3.6, 4.1 ir 4.3 punktų nuostatoms.10.2.3. Taip pat turi būti patikrinta, ar ilgio matas atitinka vardinio ilgio leidžiamųjų paklaidos ribų reikalavimus, tam tikrais atvejais deramai atsižvelgus į 9.5 punkto nuostatas.10.2.4. Be to, penkiose skirtingose atsitiktinai ilgio mate pasirinktose vietose tikrinamas:- atstumas tarp dviejų ne greta esančių skalės žymių,- skalės padalos vertė,- dviejų greta esančių padalų verčių skirtumas,siekiant patikrinti, ar laikomasi 7.1b, 7.2.1 ir 7.2.2 punktų nuostatų, tam tikrais atvejais deramai atsižvelgus į 7.3 ir 9.3 punktų nuostatas.Remdamasi patikrinimų rezultatais, kompetentinga tarnyba gali sumažinti arba padidinti patikrinimų skaičių.10.2.5. Minėti tikrinimai atliekami pamatinėmis sąlygomis, kurios nurodytos 7.5 punkte.11. EEB pirminėje patikroje taikomas statistinis patikrinimasTuo atveju, kai ilgio matai gaminami serijiniu būdu ir kai asmuo, atsakingas už jų pateikimą EEB pirminei patikrai, pareiškia, kad jie jau buvo tinkamai patikrinti, šio asmens prašymu atliekamas pateiktų partijų statistinis patikrinimas pagal požymius toliau nurodytomis sąlygomis.11.1. Bendrieji dalykai11.1.1. PartijaPartijas sudaro ilgio matai, kurie:- yra to paties modelio,- priklauso tai pačiai tikslumo klasei,- yra pagaminti, naudojant tą patį procesą.Partijos dydis yra ją sudarančių ilgio matų skaičius. Didžiausias EEB pirminei patikrai teikiamos partijos didumas yra 10000 vienetų.11.1.2. ImtisImtį sudaro iš partijos atsitiktiniu būdu parinkti ilgio matai. Imtį sudarančių ilgio matų skaičius vadinamas imties dydžiu.11.1.3. Statistinis tikrinimas pagal požymiusStatistinis tikrinimas pagal požymius – tikrinimas, kurio metu, remiantis šios direktyvos nuostatomis, imtį sudarantys ilgio matai yra suskirstomi į defektinius ir nedefektinius.11.1.4. Ribinės kokybės lygis (LQ 5)Ribinės kokybės lygis – pateiktos partijos kokybės lygis, kuris pagal ėmimo planą atitinka 5 % priėmimo tikimybės.11.1.5. Normalios kokybės lygis (SQL)Normalios kokybės lygis – pateiktos partijos kokybės lygis, kuris pagal ėmimo planą atitinka 95 % priėmimo tikimybės.11.1.6. Priėmimo kriterijusAtliekant statistinį tikrinimą pagal požymius, priėmimo kriterijus yra didžiausias tikrinamoje imtyje rastų defektinių matų skaičius, kurį pasiekus tikrinama partija vis dar laikoma priimta.11.1.7. Atmetimo kriterijusAtliekant statistinį patikrinimą pagal požymius, atmetimo kriterijus yra tikrinamoje imtyje rastų defektinių matų skaičius, kurį viršijus tikrinama partija yra atmetama.11.1.8. Paprastojo ėmimo planasAtskirų tikrinamų matų skaičius turi atitikti plane nurodytą imties didumą. Jeigu imtyje rastų defektinių matų skaičius yra mažesnis už priėmimo kriterijų arba jam lygus, partija turi būti priimta. Jeigu defektinių matų skaičius yra didesnis už atmetimo kriterijų arba jam lygus, partija turi būti atmesta.11.1.9. Dvigubo ėmimo planasAtskirų tikrinamų matų skaičius turi atitikti plane nurodytą pirmosios imties didumą. Jeigu pirmojoje imtyje rastų defektinių matų skaičius yra mažesnis už priėmimo kriterijų arba lygus jam, partija turi būti priimta. Jeigu pirmojoje imtyje rastų defektinių matų skaičius yra didesnis už atmetimo kriterijų arba jam lygus, partija turi būti atmesta. Jeigu pirmojoje imtyje rastų defektinių matų skaičius yra tarp pirmojo priėmimo kriterijaus ir pirmojo atmetimo kriterijaus, turi būti tikrinama antroji imtis, kurios didumas yra nurodytas plane. Po to sudedami pirmojoje ir antrojoje imtyse rastų defektinių matų skaičiai. Jeigu bendras defektinių matų skaičius yra mažesnis už antrąjį priėmimo kriterijų arba jam lygus, partija turi būti priimta. Jeigu bendras defektinių matų skaičius yra didesnis už antrąjį atmetimo kriterijų arba jam lygus, partija turi būti atmesta.11.2. Patikrinimo tvarkaTuri būti taikomas vienas iš dviejų toliau aprašomų patikrinimo metodų. Metodą pasirenka atsakinga tarnyba.Pirmasis metodas, toliau vadinamas "A" metodu, apima vienkartinio teikimo programą, o antrasis, "B" metodas – daugkartinio teikimo programą. Atliekant tikrinimą, skaičiuojamas defektinių matų skaičius sudarytoje imtyje.11.2.1. Pasirinkus "A" metodą, atsakinga tarnyba pateiktai partijai priimti arba atmesti taiko ėmimo planą su šiomis charakteristikomis:- normalios kokybės lygis (SQL) nuo 0,40 iki 0,90 %,- ribinės kokybės lygis (LQ 5) nuo 4,0 iki 6,5 %Ėmimo planų pavyzdžiai:Paprastojo ėmimo planas| Imties didumas | Priėmimo kriterijus | Atmetimo kriterijus | LQ 5 | SQL |a | 80 | 1 | 2 | 5,8 | 0,44 |b | 125 | 2 | 3 | 5,0 | 0,65 |Dvigubo ėmimo planas| Imties didumas | Bendras didumas | Priėmimo kriterijus | Atmetimo kriterijus | LQ 5 | SQL |a | Pirmoji imtis | 50 | 50 | 0 | 2 | 5,8 | 0,44 |Antroji imtis | 50 | 100 | 1 | 2 |b | Pirmoji imtis | 80 | 80 | 0 | 3 | 5,0 | 0,65 |Antroji imtis | 80 | 160 | 3 | 4 |Jeigu partija atmetama, atsakinga tarnyba atlieka tos partijos patikrinimą 100 % arba imasi reikiamų atsargumo priemonių, kad būtų užkirstas kelias tokios būklės partijai parduoti.11.2.2. Naudojant "B" metodą, atsakinga tarnyba pateiktai partijai priimti arba atmesti taiko ėmimo planus pagal šią lentelę:Ėmimo planaiPateikimo eilės tvarka | Didumas | Priėmimo kriterijus | Atmetimo kriterijus |1 | 70 | 0 | 1 |2 | 85 | 0 | 1 |3 | 105 | 0 | 1 |4 | 120 | 0 | 1 |Priėmus partiją, atliekamas kitos pateiktos partijos tikrinimas, kuris pagal pateikimo eilės tvarką eina pirmuoju numeriu.Atmetus partiją, atsakinga tarnyba imasi reikiamų atsargumo priemonių, kad būtų užkirstas kelias tokios būklės partijai parduoti, o asmuo, atsakingas už matų pateikimą EEB pirminei patikrai, gali pateikti tą pačią arba kitą partiją. Tokiu atveju tikrinama pagal pateikimo eilės tvarką artimiausia aukščiau esanti partija. Tačiau tuo atveju, jeigu partija nepriimama ir po ketvirtojo pagal teikimo eilės tvarką einančio tikrinimo, atsakinga tarnyba privalo partiją patikrinti 100 %.11.3. Partijų dažnų atmetimų padariniaiTuo atveju, jeigu partijos dažnai atmetamos, atsakinga tarnyba gali sustabdyti statistinį patikrinimą. Jeigu, atkreipus EEB modelio patvirtinimo turėtojo dėmesį į defektus, kokybės lygis nepagerėja, remiantis Direktyvos 71/316/EEB 7 straipsniu gali būti pradėta EEB modelio patvirtinimo panaikinimo procedūra.12. 8.3 punkte aprašyto EEB pirminės patikros žymens pavyzdys:+++++ TIFF +++++--------------------------------------------------